pythainlp/thai-wiki-dataset-v4 huggingface dataset:
เอเบราร์โด โมราเลส

เอเบราร์โด โมราเลส (Everardo Morales) นักมวยสากลชาวเม็กซิโก เกิดเมื่อ 23 กรกฎาคม พ.ศ. 2519 ที่เมือง ซีฮัวทาเนโฮ สถิติการชก 45 ครั้ง ชนะ 29 (น็อค 20) เสมอ 2 แพ้ 13
ประวัติ.
โมราเลสเริ่มชกมวยสากลอาชีพตั้งแต่ พ.ศ. 2538 เคยเดินทางมาชิงแชมป์โลกรุ่นซูเปอร์ฟลายเวท WBU กับสุวัจชัย นครหลวงโปรโมชั่นในไทย เมื่อ พ.ศ. 2540 ผลปรากฏว่าเสมอกันไปอย่างดุเดือด หลังจากนั้นโมราเลสได้ครองแชมป์เม็กซิโกรุ่นฟลายเวตเมื่อ พ.ศ. 2544 และได้ครองแชมป์เงารุ่นซูเปอร์ฟลายเวท WBO เมื่อ พ.ศ. 2546 มีโอกาสขึ้นชิงแชมป์โลกรุ่นฟลายเวท WBO กับโอมาร์ นาบาเอซ และรุ่นฟลายเวท WBC กับพงษ์ศักดิ์เล็ก ศิษย์คนองศักดิ์ แต่ไม่สำเร็จทั้งสองครั้ง
เฟรดิ กัสติโย

เฟรดิ กัสติโย (Freddy Castillo) นักมวยสากลชาวเม็กซิโก เกิดเมื่อ 15 มิถุนายน พ.ศ. 2498 ที่ Mèrida, Yucatàn สถิติการชก 68 ครั้ง ชนะ 45 (น็อค 30) เสมอ 5 แพ้ 18
ประวัติ.
กัสติโยเริ่มชกมวยสากลครั้งแรกเมื่อ พ.ศ. 2514 แค่ขึ้นชกครั้งแรกก็เป็นฝ่ายแพ้น็อค กูดี เอสปาดาส ยก 4 ถึงจะแพ้ตั้งแต่การชกครั้งแรกแต่กัสติโยก็ไม่ท้อ ขึ้นชกต่อไปจนชนะติดต่อกันหลายครั้ง กระทั่ง พ.ศ. 2521 จึงได้ชิงแชมป์โลกรุ่นไลท์ฟลายเวท WBC กัสติโย เป็นฝ่ายชนะน็อค หลุยส์ เอสตาบา ยก 14 ได้ครองแชมป์โลกแต่พอป้องกันตำแหน่งครั้งแรกก็มาเสียแชมป์ให้เนตรน้อย ศ.วรสิงห์ที่กรุงเทพฯ
พ.ศ. 2522 กัสติโยกลับมาชกอีกครั้งโดยเลื่อนขึ้นไปชกในรุ่นฟลายเวท ได้ชิงแชมป์โลกรุ่นฟลายเวท WBC อีกครั้งและเป็นฝ่ายชนะคะแนนพรูเดนซิโอ คาร์โดน่าจากโคลัมเบีย ได้ครองแชมป์โลกรุ่นที่ 2 แต่พอป้องกันตำแหน่งครั้งแรกก็เสียแชมป์ให้อีเลียนซิโอ เมอร์เซเดสจากโดมินิกันไป
กัสติโยกลับมาชกอีกใน พ.ศ. 2528 แพ้น็อค อันโตนีโอ อวีลาร์ ยก 4 แต่ก็ยังได้ชิงแชมป์โลกรุ่นฟลายเวท WBC อีกครั้งกับสด จิตรลดา คราวนี้ กัสติโยเป็นฝ่ายแพ้คะแนนและแขวนนวมไปหลังจากการชกครั้งนั้น
หอสมุดนักฮัมมาดี

หอสมุดนักฮัมมาดี (มีอีกชื่อว่า กลุ่มเอกสารตัวเขียนเชโนบอสเกียน และ พระวรสารไญยนิยม) เป็นชุดตำราชาวคริสต์ยุคแรกและฝ่ายไญยนิยมที่ค้นพบใกล้เมืองนักฮัมมาดีในอียิปต์บนเมื่อ ค.ศ. 1945
โคเดกซ์พาไพรัสแบบปกหนัง 13 เล่มถูกฝังในโถปิดสนิท ค้นพบโดยชาวนาท้องถิ่นชื่อ Muhammed al-Samman งานเขียนในโคเดกซ์ประกอบด้วยศาสตรนิพนธ์ไญยนิยม 52 เล่ม แต่ก็มีผลงานสามอันที่เป็นของ "Corpus Hermeticum" และงานแปล/ดัดแปลงบางส่วนจาก"อุตมรัฐ"ของเพลโต ในบทนำของ "The Nag Hammadi Library in English" เจมส์ โรบินสันเสนอแนะว่า โคเดกซ์เหล่านี้อาจเคยอยู่ในอารามปาโชเมียนที่อยู่ใกล้เคียง และถูกฝังไว้หลังนักบุญอาธานาเซียสประณามการใช้พระคัมภีร์นอกสารบบในจดหมายเทศกาลของเขาเมื่อ ค.ศ. 367 สมมติฐานปาโชเมียนได้รับการขยายเพิ่มเติมโดย Lundhaug กับ Jenott (2015, 2018) และเสริมข้อมูลเพิ่มเติมโดย Linjamaa (2024) ในหนังสือของ Linjamaa โต้แย้งว่าสมุดนักฮัมมาดีเคยใช้งานโดยชนชั้นสูงทางปัญญากลุ่มเล็ก ๆ ในอารามปาโชเมียน และใช้ในส่วนเล็กของหอสมุดคริสเตียนที่กว้างขวางกว่ามาก
เนื้อหาของโคเดกซ์เขียนในภาษาคอปติก ผลงานที่เป็นที่รู้จักดัที่สุดน่าจะเป็นพระวรสารนักบุญโทมัสที่มีตำราโคเดกซ์ครบทุกหน้า หลังการค้นพบนี้ นักวิชาการตระหนักว่าชิ้นส่วนคำกล่าวที่เชื่อว่าเป็นของพระเยซูปรากฏอยู่ในเอกสารตัวเขียนที่ค้นพบที่ Oxyrhynchus ใน ค.ศ. 1898 (P. Oxy. 1) และมีการอ้างคำพูดที่ตรงกันในแหล่งข้อมูลชาวคริสต์ยุคแรก นักตีความส่วนใหญ่ระบุวันที่เขียนพระวรสารนักบุญโทมัสไว้อยู่ในคริสต์ศตวรรษที่ 2 แต่ใช้แหล่งข้อมูลที่เก่ากว่านั้นมาก เอกสารตัวเขียนที่ฝังอยู่มีอายุถึงคริสต์ศตวรรษที่ 3 ถึง 4
โคเดกซ์นักฮัมมาดีหลายเล่มปัจจุบันเก็บไว้ที่พิพิธภัณฑ์คอปติกในไคโร ประเทศอียิปต์
การค้นพบ.
ผู้ค้นพบเอกสารนักฮัมมาดีเป็นกรรมกรรับจ้างทำไร่ชาวเบดูอิน 7 คน เข้าไปขุดปุ๋ยไนเตรตใกล้กับหน้าผาจามาล อัล-ทารีฟ ขณะที่ขุดพบไหฝังอยู่ใกล้กับหัวกะโหลกคน เมื่อทุบไหแตกเห็นหนังสือจึงนำไปเก็บไว้ ต่อมาได้นำหนังสือไปฝากกับนักบวชนิกายคอปติก ญาติของนักบวชผู้นี้ที่เป็นครูสอนประวัติศาสตร์นำหนังสือนี้ไปขายให้พิพิธภัณฑ์คอปติก ต่อมาพิพิธภัณฑ์ได้ตามซื้อหนังสือชุดนี้มาเก็บไว้จนครบ
เนื้อหา.
ส่วนใหญ่เป็นเอกสารเกี่ยวกับศาสนาคริสต์ที่เชื่อว่าเคยมีแต่สูญหายไปมีทั้งหมด 46 เรื่อง เขียนด้วยภาษาคอปติก คาดว่าน่าจะเริ่มเขียนในราวพุทธศตวรรษที่ 9-10 หนังสือเหล่านี้อาจจะมาจากโบสถ์คริสต์ของนักบุญพาโคมิอัสที่อยู่ห่างจากหน้าผาที่พบ 3 ไมล์ ซึ่งนำมาซ่อนไว้หลังจากมีการประกาศให้หนังสือที่อยู่นอกเหนือการรับรองของพระศาสนจักรเป็นหนังสือนอกรีตเมื่อราว พ.ศ. 900
โอสการ์ อาร์ซินิเอกา

โอสการ์ อาร์ซินิเอกา (Oscar Arciniega) นักมวยสากลชาวเม็กซิโก เกิดเมื่อ 27 มีนาคม พ.ศ. 2513 สถิติการชก 57 ครั้ง ชนะ 33 (น็อค 20) เสมอ 2 แพ้ 22
ฆูลิโอ เซซาร์ อาบิลา

ฆูลิโอ เซซาร์ อาบิลา (Julio Cesar Avila) หรือ ฆูลิโอ เซซาร์ โบริส อาบิลา นักมวยสากลชาวเม็กซิโก เกิดเมื่อ 20 พฤศจิกายน พ.ศ. 2522 ที่เมืองอากาปุลโก รัฐเกร์เรโร ประเทศเม็กซิโก สถิติการชก 41 ครั้ง ชนะ 22 (น็อค 9) เสมอ 1 แพ้ 18
ทิมพู

ทิมพู (Thimphu) เป็นเมืองหลวงและเมืองใหญ่สุดของประเทศภูฏาน ตั้งอยู่ตอนกลางของประเทศ ทิมพูกลายมาเป็นเมืองหลวงของภูฏานแทนเมืองหลวงโบราณปูนาคาในปี 1955
เมืองทิมพูมีอาณาเขตไปตามทิศเหนือใต้ของที่ราบลุ่มแม่น้ำไรทาก ทิมพูถือเป็นเมืองหลวงที่อยู่สูงจากระดับน้ำทะเลมากที่สุดอันดับห้าของโลก ด้วยความสูง ถึง จากระดับน้ำทะเล ทิมพูไม่มีท่าอากาศยานเป็นของตนเอง แต่ใช้ท่าอากาศยานพาโร ซึ่งห่างออกไปทางรถ 
ทิมพูเป็นทั้งศูนย์กลางการปกครองและเศรษฐกิจของประเทศภูฏาน เศรษฐกิจชองทิมพูมีการเกษตรและปศุสัตว์เป็นหลัก และคิดเป็น 45% ของ GNP ประเทศ ส่วนการท่องเที่ยวในทิมพูมีอยู่อย่างจำกัดและอยู่ภายใต้การควบคุมอย่างเคร่งครัด สิ่งปลูกสร้างทางการเมืองที่สำคัญของภูฏานจำนวนมากตั้งอยู่ในทิมพู เช่น รัฐสภา และวังเดเจนโจลิงซึ่งเป็นที่ประทับของกษัตริย์แห่งภูฏาน การพัฒนาในทิมพูได้รับทุนสนับสนุนบางส่วนจากธนาคารโลกและธนาคารเพื่อการพัฒนาเอเชีย
กลุ่มภาษาซุนดา-ซูลาเวซี

กลุ่มภาษาซุนดา-ซูลาเวซี  เป็นสาขาของกลุ่มภาษามาลาโย-โพลีเนเซีย ตระกูลภาษาออสโตรนีเซียน ได้แก่ภาษาที่ใช้พูดในเกาะซูลาเวซี และเกาะซุนดาใหญ่ เช่นเดียวกับในชามอโรและปาเลา โดยทั่วไป กลุ่มภาษามาลาโย-โพลีเนเซียตะวันตกแบ่งเป็นสองกลุ่มคือกลุ่มตอนใน (ซุนดา-ซูลาเวซี) และกลุ่มตอนนอก (บอร์เนียว-ฟิลิปปินส์) ซึ่งการแบ่งนี้ใช้หลักทางภูมิศาสตร์เป็นเกณฑ์
การจัดจำแนก.
ภาษาในกลุ่มซุนดา-ซูลาเวซีแบ่งเป็นกลุ่มตามความใกล้ชิดได้หลายกลุ่มแต่ความสัมพันธ์ระหว่างกลุ่มยังไม่ชัดเจน ภาษาในเกาะซูลาเวซีเหนือ 20 ภาษา รวมทั้งภาษาในเกาะทางเหนือ (กลุ่มภาษาซังฆีริก เช่น ภาษาบันติก กลุ่มภาษามีนาฮาซัน และกลุ่มภาษาโมนโคนโคว-โคโรนตาโล)ไม่ได้อยู่ในกลุ่มซุนดา-ซูลาเวซีแต่อยู่ในกลุ่มภาษาบอร์เนียว-ฟิลิปปินส์ ภาษาที่จัดอยู่ในกลุ่มนี้ ได้แก่
กระหม่อม

กระหม่อม หรือ ขม่อม  เป็นโครงสร้างทางกายวิภาคศาสตร์ในกะโหลกศีรษะของทารก กระหม่อมเป็นโครงสร้างนิ่มๆ ของศีรษะทารกซึ่งแผ่นกระดูกหุ้มสมองสามารถหดชิดเข้ามาหากันได้ทำให้ศีรษะทารกผ่านช่องคลอดได้ในระหว่างคลอด การกลายเป็นกระดูก (ossification) ของกะโหลกศีรษะทำให้กระหม่อมปิดในระหว่าง 2 ขวบปีแรกของทารก การปิดของกระหม่อมทำให้กระดูกหุ้มสมองเชื่อมต่อกันเป็นข้อต่อแบบซูเจอร์ (suture) กระหม่อมที่เห็นได้ในทารกได้แก่ กระหม่อมหน้า (anterior fontanelle) และกระหม่อมหลัง (posterior fontanelle) และยังมีกระหม่อมที่น่าสนใจอีก 2 คู่ได้แก่ กระหม่อมกกหู (mastoid fontanelle) และกระหม่อมสฟีนอยด์ (sphenoidal fontanelle) รวมมีทั้งหมด 6 กระหม่อม
กะโหลกศีรษะของทารกแรกเกิดประกอบด้วยกระดูก 5 ชิ้นหลักๆ ได้แก่ กระดูกหน้าผาก 2 ชิ้น, กระดูกข้างขม่อม 2 ชิ้น, และกระดูกท้ายทอย 1 ชิ้น กระดูกทั้งหมดเชื่อมกันด้วยข้อต่อแบบซูเจอร์ ซึ่งช่วยในการเคลื่อนที่ของกระดูกระหว่างการคลอดและการเจริญเติบโต กระหม่อมหลังเป็นโครงสร้างบนกะโหลกศีรษะที่เป็นรอยเปิดระหว่างกระดูกที่ถูกปกคลุมด้วยเยื่อแผ่นหนา เป็นรอยเชื่อมระหว่างกระดูกข้างขม่อม 2 ชิ้นและกระดูกท้ายทอย (บริเวณที่เรียกว่า แลมบ์ดา (lambda)) กระหม่อมนี้มักจะปิดระหว่าง 2-3 เดือนแรกหลังคลอด
กระหม่อมหน้าเป็นกระหม่อมที่มีขนาดใหญ่กว่า มีรูปร่างคล้ายสี่เหลี่ยมขนมเปียกปูน ซึ่งเป็นจุดเชื่อมระหว่างกระดูกหน้าผาก 2 ชิ้นและกระดูกข้างขม่อม 2 ชิ้น กระหม่อมนี้จะเปิดจนกระทั่งทารกมีอายุประมาณ 2 ปี แต่ทารกที่มีความผิดปกติเช่น โรค cleidocranial dysostosis อาจทำให้กระหม่อมนี้ปิดช้าหรือไม่ปิดเลย กระหม่อมหน้าเป็นบริเวณที่มีความสำคัญทางคลินิก การตรวจร่างกายทารกจำเป็นต้องมีการคลำกระหม่อมหน้าด้วย หากกระหม่อมหน้ายุบลงแสดงถึงภาวะขาดน้ำ (dehydration) ในขณะที่หากกระหม่อมหน้าตึงหรือปูดโปนออกมามากแสดงถึงการเพิ่มของความดันในกะโหลกศีรษะ (intracranial pressure)
พ่อแม่มักจะมีความกังวลว่าทารกอาจมีแนวโน้มได้รับบาดเจ็บที่กระหม่อม แต่ในความเป็นจริงแล้วแม้ว่ากระหม่อมจะนับว่าเป็นบริเวณที่บอบบางของกะโหลกศีรษะ แต่เยื่อแผ่นที่คลุมกระหม่อมอยู่ก็มีความหนามากและทะลุผ่านได้ยากในระดับหนึ่ง กระหม่อมเป็นบริเวณที่ใช้ในการตรวจอัลตร้าซาวด์เพื่อดูภาพสมองของทารก แต่เมื่อกระหม่อมปิดแล้วจะไม่สามารถใช้การอัลตร้าซาวด์ในการสังเกตสมองได้เพราะกระหม่อมจะกลายเป็นกระดูกซึ่งเป็นบริเวณกั้นเสียง
กระหม่อมหน้า

กระหม่อมหน้า (bregmatic fontanelle หรือ frontal fontanelle) เป็นกระหม่อมที่มีขนาดใหญ่ที่สุด อยู่ที่จุดร่วมของรอยประสานหว่างขม่อม (sagittal suture), รอยประสานคร่อมขม่อมหน้า (coronal suture), และรอยประสานหน้าผาก (frontal suture) มีรูปร่างเหมือนเพชรหรือสี่เหลี่ยมขนมเปียกปูน ในแนวหน้าหลังยาวประมาณ 4 เซนติเมตร และในแนวขวางประมาณ 2.5 เซนติเมตร กระหม่อมช่วยทำให้กะโหลกศีรษะเปลี่ยนแปลงรูปร่างได้เล็กน้อยขณะคลอดเพื่อช่วยในการผ่านช่องคลอดและช่วยให้กะโหลกขยายได้เมื่อมีการขยายขนาดของสมองหลังคลอด
ในขณะที่กระหม่อมหลังและกระหม่อมด้านข้างจะปิดประมาณ 6 เดือนหลังคลอด กระหม่อมหน้าจะยังไม่ปิดจนกระทั่งถึงประมาณกลางขวบปีที่ 2 การกลายเป็นกระดูก (ossification) จะเริ่มเต็มที่เมื่อปลายอายุ 20 และสิ้นสุดก่อนอายุ 50 ปี
ความสำคัญทางคลินิก.
กระหม่อมมีความสำคัญและมีประโยชน์ในทางคลินิก การตรวจร่างกายทารกจำเป็นต้องมีการคลำกระหม่อมหน้าด้วย หากกระหม่อมหน้ายุบลงแสดงถึงภาวะขาดน้ำ (dehydration) ในขณะที่หากกระหม่อมหน้าตึงหรือปูดโปนออกมามากแสดงถึงการเพิ่มของความดันในกะโหลกศีรษะ (intracranial pressure) อย่างไรก็ตามการนูนของกระหม่อมหน้าอาจไม่ได้บ่งบอกถึงการเพิ่มของความดันในกะโหลกเสมอไป หากทารกร้องไห้ติดต่อกันเป็นเวลานานอาจทำให้กระหม่อมนูนในลักษณะเดียวกันเช่นกัน
กระหม่อมหลัง

กระหม่อมหลัง หรือ ขม่อมหลัง (หรือ occipital fontanelle) เป็นกระหม่อมบนกะโหลกศีรษะ มีรูปร่างเป็นสามเหลี่ยมและอยู่ที่จุดบรรจบของรอยประสานหว่างขม่อม (sagittal suture) และรอยประสาทแลมบ์ดอยด์ (lambdoidal suture) กระหม่อมนี้จะปิดภายใน 6-8 สัปดาห์หลังคลอดและเมื่อปิดแล้วจะเป็นรอยประสานที่เรียกว่า แลมบ์ดา (lambda)
รอยประสานหว่างขม่อม

รอยประสานหว่างขม่อม  เป็นข้อต่อเนื้อเยื่อเกี่ยวพันแบบเส้นใยระหว่างกระดูกข้างขม่อม (parietal bone) 2 ชิ้นของกะโหลกศีรษะ เมื่อแรกคลอดกระดูกของกะโหลกศีรษะจะไม่มาบรรจบกันสนิท หากกระดูกชิ้นใดชิ้นหนึ่งของกะโหลกศีรษะเจริญเร็วกว่าปกติทำให้เกิดการปิดของซูเจอร์ก่อนกำหนด (premature closure of the suture) ซึ่งทำให้กะโหลกผิดรูป เช่น หากรอยประสานหว่างขม่อมปิดก่อนกำหนดจะทำให้กะโหลกศีรษะยาว แคบ รูปร่างคล้ายลิ่ม ซึ่งเรียกภาวะนี้ว่า กะโหลกเป็นสันหว่างขม่อม (scaphocephaly)
จุดหลักทางกายวิภาคที่พบบนรอยประสานหว่างขม่อม ได้แก่ เบรกมา (bregma) และส่วนยอดกะโหลก (vertex of the skull) เบรกมาเกิดจากจุดเชื่อมของรอยประสานระหว่างขม่อมและรอยประสานคร่อมขม่อมหน้า (coronal suture) และส่วนยอดกะโหลกเป็นจุดบนสุดของกะโหลกศีรษะ ซึ่งมักจะอยู่ใกล้กับตรงกลางของรอยประสานหว่างขม่อม
แอลแอล คูล เจ

เจมส์ ท็อดด์ สมิธ ที่ 3  เกิดเมื่อวันที่ 14 มกราคม ค.ศ. 1968 หรือเป็นที่รู้จักในนาม แอลแอล คูล เจ  เป็นแร็ปเปอร์ชาวอเมริกัน มีผลงานยอดขายกว่า 15 ล้านชุดในอเมริกา เป็นนักแสดงมีผลงานภาพยนตร์อยู่หลายเรื่อง เช่น "Halloween H20" (1998), "Deep Blue Sea" (1999), "Rollerball" (2002), "Deliver Us from Eva" (2003), "S.W.A.T." (2003)
เอ็มมี รอสซัม

เอ็มมี รอสซัม (Emmy Rossum) หรือชื่อจริงของเธอคือ เอมมานูเอลล์ เกรย์ รอสซัม (Emmanuelle Grey Rossum) เกิดเมื่อวันที่ 12 กันยายน พ.ศ. 2529 (ค.ศ. 1986) เป็นนักแสดงชาวอเมริกัน นักร้อง นักแต่งเพลง และ ผู้กำกับ เธอมีผลงานเด่นคือนางเอกภาพยนตร์เรื่อง วิกฤติวันสิ้นโลก, Poseidon (2006), The Phantom of the Opera และผลงานที่ดัดแปลงมาจากการ์ตูนเรื่อง ดราก้อนบอล ฉบับภาพยนตร์ ที่เธอแสดงเป็น บลูม่า
เอ็มมี เกิดที่นครนิวยอร์ก โดยมีแม่ชื่อ เชริล (Cheryl) ที่ทำงานเป็นพนักงานธนาคาร โดยแม่ของเธอเลี้ยงเอ็มมีมาโดยลำพังโดยไร้เงาพ่อของเธอ (ซึ่งเธอก็ได้นำไปแต่งเป็นเพลง โดยใช้ชื่อว่า Anymore ซึ่งเป็นเพลงสุดท้ายในชุด Inside Out) โดยเธอก็ฉายแววครั้งแรก หลังจากที่ร้องเพลง Happy Birthday ได้ถึง 12 คีย์ จึงได้ถูกดึงไปร่วมวง Metropolitan Opera Children's Chorus ตั้งแต่อายุเพียง 7 ขวบ โดยที่เมื่อเธออายุได้ 12 ปีก็ได้ทิ้งวงไป เพราะตัวเธอใหญ่เกินกว่าที่จะเป็นคอรัสเด็กได้แล้ว เธอจึงได้ชิมลางงานแสดงครั้งแรก โดยเป็นแขกรับเชิญในซีรีส์ Law & Order และเธอก็ได้เข้าชิงดาวรุ่งยอดเยี่ยมในปี 2542 จากหนังทางทีวีเรื่อง Genius
เอมมี ได้เล่นหนังจอใหญ่เป็นครั้งแรกในปี 2543 เรื่อง Songcatcher โดยเปิดตัวที่ เทศกาลหนังซันแดนซ์ และเธอก็ได้รับเสนอชื่อเข้าชิง Independent Spirit Award สาขาดาวรุ่งยอดเยี่ยม โดยในต่อมา เธอก็ได้แสดงในหนังดรามาชิงรางวัลของ คลินต์ อีสต์วูด เรื่อง Mystic River ในปี 2546 โดยเล่นเป็นลูกสาวที่ถูกฆาตกรรมของ ฌอน เพนน์ จนมาโด่งดังจากเรื่อง The Day After Tomorrow ที่เล่นกับ เดนนิส เควด และ เจค จิลเลนฮอลเมื่อปี 2547 แต่ก็ยังไม่เท่ากับบท คริสทีน ที่เธอได้แสดงทั้งความสามารถในการร้องเพลงกับการแสดงไปพร้อมๆ กัน ในเรื่อง The Phantom of the Opera ในปีเดียวกัน
หลังจากเว้นงานแสดงจอเงินมา 2 ปี ในปี 2549 โดยรับงานหนังรีเมคเรื่อง Poseidon โดยเล่นกับ เคิร์ต รัสเซลล์ และเว้นไป 3 ปี เธอก็เล่นเรื่อง DragonBall Evolution โดยมีหนังสะท้อนปัญหาวัยรุ่น อย่าง Dare ออกมาในปีเดียวกัน โดยเป็นหนังที่ได้ไปเปิดตัวในเทศกาลหนังซันแดนซ์
ผลงานปัจจุบันของเธอ คือ ซีรีส์เรื่อง Shameless ฉายที่ช่อง Showtime และในปี 2556 นี้ เธอก็มีผลงานทางจอเงินเรื่องใหม่ คือ Beautiful Creatures (แม่มดแคสเตอร์)
นอกจากนี้ เอ็มมียังมีผลงานเพลงอยู่ด้วย ชุดแรกชื่อ "Inside Out" วางแผงเมื่อปี 2007 และยัง
มี EP (มินิอัลบั้ม) เป็นเพลงคริสต์มาส ออกช่วงท้ายปีเดียวกัน ชื่อ Carol of the Bells ส่วนอัลบั้มที่ 2 ชื่อว่า Sentimental Journey ก็วางแผงในปี 2556 โดยเป็นการเรียบเรียงเพลงเก่ามาร้องใหม่ในรูปแบบของเธอเอง
ฟร็องส์แว็งต์-กัทร์

ฟร็องส์แว็งต์-กัทร์  เป็นเครือข่ายโทรทัศน์ฝรั่งเศสและข่าวนานาชาติที่ถือครองโดยรัฐ โดยมีฐานในปารีส ช่องนี้ออกอากาศในภาษาฝรั่งเศส อังกฤษ อาหรับ และสเปน และมีเป้าหมายไปยังตลาดต่างประเทศ
เครือข่าวนี้ก่อตั้งขึ้นในวันที่ 6 ธันวาคม ค.ศ. 2006 ที่ย่านIssy-les-Moulineauxของปารีส โดยมีเป้าหมายยังตลาดทั่วโลกและออกอากาศโดยผู้ให้บริการโทรทัศน์ระบบบอกรับสมาชิกทั่วโลก แต่ใน ค.ศ. 2010 ฟร็องส์แว็งต์-กัทร์เริ่มออกอากาศออนไลน์ เป้าหมายของเครือข่ายนี้คือ "ให้บริการสาธารณะทั่วโลกและจุดยืนด้านบรรณาธิการร่วมกัน"
นับตั้งแต่ ค.ศ. 2008 ช่องนี้ถือครองโดยรัฐบาลฝรั่งเศส ผ่านการถือหุ้นบริษัท France Médias Monde โดยมีงบประมาณประมาณ 100 ล้านยูโรต่อปี ผู้อำนวยการคนปัจจุบันของฟร็องส์แว็งต์-กัทร์คือ Vanessa Burggraf
เถิม ทวี้ หั่ง

เถิม ทวี้ หั่ง  เป็นนักแสดงชาวเวียดนาม มีผลงานตั้งแต่ช่วงปลายทศวรรษ 1950 ถึงปลายทศวรรษ 1970 เธอเล่นภาพยนตร์มากมาย ซึ่งก็มีภาพยนตร์เวียดนามที่ร่วมหุ้นกับต่างชาติด้วย
ประวัติ.
เถิม ทวี้ หั่ง หรือชื่อจริงว่า เหงียน กีม ฝุ่ง เกิดเมื่อปี 1939 (พ.ศ. 2482) ที่เมืองไฮฟอง (Hải Phòng) แต่ย้ายถิ่นตามครอบครัวมาอยู่ที่จังหวัดอานซาง (An Giang) ทางตอนใต้ของเวียดนาม พออายุได้ 16 ปีไปสมัครเป็นนักแสดงของ บริษัทภาพยนตร์ หมี เวิน โดยที่พ่อแม่ของเธอไม่ทราบ และเธอก็ได้รับการคัดเลือกจากผู้ที่เข้ามาสมัครถึง 2,000 คน เจ้าของบริษัทภาพยนตร์ หมี เวิน (Mỹ Vân) ก็ได้ตั้งชื่อเพื่อใช้ในการแสดงให้เธอว่า เถิม ทวี้ หั่ง (Thẩm Thúy Hằng) มีผลงานการแสดงเรื่องแรก ในปี 1958 (พ.ศ. 2501) คือ คนงามแห่งบิ่ญเซือง (Người đẹp Bình Dương - เหงื่อย แด็ป บิ่ญ เซือง) และทำให้เธอเป็นที่รู้จักต่อมาอีกมากมาย ทำให้เธอเป็นดาราของเวียดนามที่แสดงภาพยนตร์มากที่สุดคนหนึ่งในยุค ปลาย 1950 ถึง 1960 ในปี 1969 (พ.ศ. 2512) เธอก็ได้จัดตั้งกลุ่มผลิตภาพยนตร์ของตัวเองด้วย ซึ่งต่อมาได้กลายเป็นบริษัท Vilifilms
นอกจากนี้เธอยังมีผลงานการแสดงละครเวทีและ ก่าย เลือง (เป็นการแสดงละครดั้งเดิม ของทางภาคใต้เวียดนาม) และหลังจากที่เวียดนามเหนือรวมกับเวียดนามใต้ เธอก็ยังอยู่ในเวียดนามและได้แสดงภาพยนตร์อีกหลายเรื่อง 
เธอได้รับการยกย่องจากรัฐบาลเวียดนาม ให้เป็น ศิลปินดีเด่นของชาติ (Nghệ sĩ ưu tú- เหงะสีอืวตู๊) สามีของเธอ เหงียน ซวน วั้ญ เคยเป็นผู้ช่วย นายกรัฐมนตรีด้านการธนาคาร (การคลัง) ของเวียดนามใต้
เพิร์ลฮาร์เบอร์

เพิร์ลฮาร์เบอร์  คือท่าเรือที่ใช้สำหรับให้เรือขนาดใหญ่หลบลมพายุต่างๆ ตั้งอยู่บนเกาะโอวาฮู, รัฐฮาวาย ทางตะวันตกของโฮโนลูลู ส่วนมากของพื้นที่บริเวณท่าเรือจะล้อมรอบไปด้วยฐานทัพเรือน้ำลึกของสหรัฐอเมริกา และเป็นสำนักงานใหญ่ของกองเรือแปซิฟิกของสหรัฐอเมริกาที่นี้เป็นที่รู้จักในเหตุการณ์โจมตีที่ท่าเรือเพิร์ลโดยจักรวรรดิญี่ปุ่น เมื่อวันที่ 7 ธันวาคม พ.ศ. 2484 เป็นจุดเริ่มต้นของการเข้าสู่สงครามโลกครั้งที่สองของสหรัฐอเมริกา
ไนซ์ ทู มีท ยู

ไนซ์ ทู มีท ยู  เป็นกลุ่มบอยแบนด์ ศิลปินไทย แนวเพลงป็อป สังกัดค่ายร็อคสกิน ในเครือ อาร์เอส ประกอบด้วยสมาชิก 4 คน (เชน) ธนา ลิมปยารยะ, (แจ๊ค) จารุพงศ์ กล้วยไม้งาม, (ปั้นจั่น) กวิน อิ่มอโนทัย และ (เต้) พงศ์ธร วนะเกียรติกุล
ประวัติ.
ไนซ์ ทู มีท ยู มีผลงานอัลบั้มชุดแรกคือ Nice 2 Meet U มีเพลงดังคือ ใจเกเร และ LOVE การันตี และออกผลงานอัลบั้มที่ 2 More มีเพลงดังอย่าง คนดื้อดึง และ อิจฉา
ในเดือนพฤษภาคม 2551 (แจ๊ค) จารุพงศ์ กล้วยไม้งาม ขอถอนตัวออกจาก Nice 2 Meet U เหตุเพราะมีปัญหาทางด้านการเรียน สมาชิกในวงจึงได้ร่วมกันทำผลงานอัลบั้มที่3ขึ้นมาซึ่งเป็นอัลบั้มพิเศษรวมเพลงดังของทางวง และได้เพิ่งเพลง Friendship Forever ด้วย อีกเพลงหนึ่ง เพื่อเป็นการแสดงความคิดถึงแด่แจ็คซึ่งได้ออกจากวงไปนั่นเอง อัลบั้มนี้เปิดตัวในเดือนกันยายน พ.ศ. 2551
และเมื่อประมาณเดือนมกราคม 2552 ก็ได้มีสมาชิกคนใหม่ นั่นคือ (ข้าวโอ๊ต) รุจิกร มั่งมี ซึ่งได้ร่วมทำผลงานเพลงอัลบั้มล่าสุด ที่มีชื่อว่า Peek-A-Boo! เปิดตัวด้วยเพลง มีฟอร์ม และ คนเหงาเขาทำกัน อัลบั้มนี้ออกวางจำหน่ายอย่างเป็นทางการช่วงเดือนกุมภาพันธ์ พ.ศ. 2552 มีเพลงดังคือ มีฟอร์ม และ คนเหงาเขาทำกัน 
ในปี2558วงไนซ์ทูมีทยูที่นำทีมโดย เชน ธนา, แจ๊ค Blackjack, ปั้นจั่น และ เต้ ได้โผล่มาเซอร์ไพรซ์กลางงาน อมาโด้รีแบรนอ ของ เชน ธนา
ปัจจุบัน ปั้นจั่น ยังอยู่ในวงการบันเทิง หันมาเป็นพิธีกรนักแสดง ข้าวโอ๊ต หันมาเป็นมาสเตอร์เชฟไทยแลนด์ เต้ กับ เชน ทำธุรกิจส่วนตัว แจ๊ค ยังอยู่ในวงการบันเทิง เป็นนักร้องนักแสดง
มาริสา อานิต้า

มาริสา อานิต้า ฟันเดอร์วาวเดอะ (เกิด 16 พฤศจิกายน พ.ศ. 2525) เป็นที่รู้จักในชื่อ มาริสา อานิต้า ชื่อเล่น สา เป็นนางแบบและนักแสดงลูกครึ่งไทย-เนเธอร์แลนด์
ประวัติ.
มาริสา อานิต้าเป็นบุตรสาวเพียงคนเดียวของบิดาชื่อกลาส ฟันเดอร์วาวเดอะ เป็นวิศวกรชาวดัตช์ กับดวงใจ แย้มเยื้อน มารดาชาวไทย ซึ่งเป็นแม่บ้าน จนเมื่อเธออายุได้ 7 ปี บิดาของเธออยากประกอบธุรกิจอัญมณีจึงกลับมายังประเทศไทยในเวลาต่อมา 
เมื่อเธออายุได้ 12 ปี มีแมวมองชักชวนให้ทดลองงานขณะไปเที่ยวแดนเนรมิตกับครอบครัว เธอไปทดลองงานมาแล้วหลายแห่งแต่ไม่ประสบความสำเร็จ ต่อมาได้รับงานพรีเซนเตอร์ ต่อมาจึงรับงานโฆษณา และได้เล่นภาพยนตร์เรื่อง "เสียดาย 2" เป็นนางเอก ส่วนงานละครเรื่องแรกคือ "รักต้องอ้วน" หลังจากนั้นก็ได้มาเดินแบบและกลายเป็นนางแบบมืออาชีพ ในช่วงเวลานั้นหม่อมเจ้าชาตรีเฉลิม ยุคลแนะว่าให้เธอใช้ชื่อเพียงว่า มาริสา อานิต้า โดยตัดชื่อสกุลออกเพราะผู้ชมจะจดจำได้ง่าย เธอจึงใช้ชื่อนี้เรื่อยมา แต่บางคนมักสะกดหรือเรียกเป็นมาริสา แอนนิต้า ซึ่งเธอกล่าวว่าชื่อนั้นผิด
มาริสาสำเร็จการศึกษาที่คณะนิเทศศาสตร์ เกียรตินิยมอันดับหนึ่ง เกรดเฉลี่ย 3.61 จากมหาวิทยาลัยกรุงเทพ
ชีวิตส่วนตัว.
มาริสาเคยคบหากับเผ่าพล เทพหัสดิน ณ อยุธยา (ต้าร์ บาร์บี้) แต่ก็เลิกรากัน ต่อมาวันที่ 28 มีนาคม พ.ศ. 2557 มาริสาได้มีพิธีสมรสและจดทะเบียนสมรสอย่างเงียบ ๆ กับอัตตพล ศิริศุขสกุลชัย ชื่อเล่น เบิร์ท นักบินที่เธอคบหากันมาหนึ่งปี
รอยประสานคร่อมขม่อมหน้า

รอยประสานคร่อมขม่อมหน้า  เป็นข้อต่อเนื้อเยื่อเกี่ยวพันแบบเส้นใยระหว่างกระดูกหน้าผาก (frontal bone) และกระดูกข้างขม่อม (parietal bone) ของกะโหลกศีรษะ เมื่อแรกเกิดกระดูกของกะโหลกศีรษะจะไม่มาบรรจบกันสนิท 
พยาธิวิทยา.
หากกระดูกชิ้นใดชิ้นหนึ่งของกะโหลกศีรษะเจริญเร็วกว่าปกติทำให้เกิดการปิดของซูเจอร์ก่อนกำหนด (premature closure of the suture) ซึ่งทำให้กะโหลกผิดรูป ความผิดปกติของกะโหลกศีรษะที่เกิดจากการปิดของรอยประสานคร่อมขม่อมหน้าก่อนกำหนดได้แก่
วาคีน ฟีนิกซ์

วาคีน ราฟาเอล ฟีนิกซ์ (สกุลเดิม: บอตทอม; เกิดเมื่อวันที่ 28 ตุลาคม ค.ศ. 1974) เป็นนักแสดงและโปรดิวเซอร์ ชาวอเมริกัน ใน ค.ศ. 2020 "เดอะนิวยอร์กไทมส์"จัดให้เขาเป็นหนึ่งในนักแสดงที่ดีที่สุดในคริสต์ศตวรรษที่ 21
ฟีนิกซ์เริ่มต้นงานด้านแสดงทางโทรทัศน์กับพี่ชาย ริเวอร์ ฟีนิกซ์ และน้องสาว ซัมเมอร์ ฟีนิกซ์ ผลงานแสดงภาพยนตร์บทบาทสำคัญ แสดงในเรื่อง "SpaceCamp" (1986) ในช่วงนี้เองเขาใช้ชื่อว่า ลีฟ ฟีนิกซ์ (Leaf Phoenix) ซึ่งเป็นชื่อที่เขาตั้งเอง ต่อมากลับมากับชื่อจริง และได้รับเสียงตอบรับที่ดีจากผลงานแสดงสมทบในภาพยนตร์แนวตลก-ชีวิต เรื่อง "To Die For" (1995) และภาพนตร์ย้อนยุค "Quills" (2000) เขาได้รับความสนใจมากขึ้นจากบทจักรพรรดิก็อมมอดุส ในภาพยนตร์ "Gladiator" (2000) ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากนั้นได้รับการเสนอชื่อรางวัลออสการ์ สาขานักแสดงนำชายยอดเยี่ยม จากบทบาทนักดนตรี จอห์นนี แคช ในเรื่อง "Walk the Line" (2005) และบททหารผ่านศึกติดสุราเรื่อง "The Master" (2012) และบทโจ๊กเกอร์ ในภาพยนตร์ "Joker" (2019) ผลงานเรื่องอื่นของเขา เช่น ภาพยนตร์สยองขวัญเรื่อง "Signs" (2002) และ "The Village" (2004), ภาพยนตร์ชีวิตอิงประวัติศาสตร์เรื่อง "Hotel Rwanda" (2004), ภาพยนตร์รักแนวชีวิตเรื่อง "Her" (2013), ภาพยนตร์เสียดสีเรื่อง"Inherent Vice" (2014), และภาพยนตร์จิตวิทยาระทึกขวัญ "You Were Never Really Here" (2017) ซึ่งทำให้เขาได้รับรางวัลนักแสดงยอดเยี่ยม จากเทศกาลภาพยนตร์กาน
นอกจากการแสดงแล้วเขายังมีผลงานการร้องเพลงโดยในภาพยนตร์เรื่อง "Walk The Line - อ้อมกอดรักก้องโลก" เขาร้องเพลงประกอบภาพยนตร์เรื่องนี้ไว้ถึง 9 เพลง และทำให้อัลบั้มเพลงประกอบภาพยนตร์ชุดนี้ได้รับรางวัลแกรมมี
เฟอดอรา

เฟอดอรา  เป็นอีกลินุกซ์ดิสทริบิวชันที่แตกแขนงมาจาก Red Hat Enterprise Linux ซึ่งเป็น ลินุกซ์เชิงธุรกิจ ต่างจาก ลินุกซ์ทั่วไป เกิดจากการที่ บริษัทเรดแฮต ต้องการนำเอา Red Hat กลับสู่พันธ์สัญญาซอฟต์แวร์เสรี โดยการพัฒนา Fedora นั้นอยู่ภายใต้การดูแลของทีม Fedora Project
นอกจากนี้ทุกวันนี้บริษัท เรดแฮต ยังคงให้การสนับสนุน Fedora อยู่เสมอ ในบ้างครั้งหากระบบ package ใดที่ได้รับการพัฒนาและเพิ่มเติ่มใน Fedora แล้วทำงานได้ดีและมีความนิยมสูง เรดแฮต ก็จะนำ package นั้นเข้าไปใน Red Hat Enterprise Linux รุ่นถัดไปด้วย
กฤต เจนพานิชการ

กฤต เจนพานิชการ เป็นผู้ประกาศข่าวชาวไทย อดีตผู้ประกาศข่าวช่องวัน 31 และจีเอ็มเอ็ม 25 ในนามสำนักข่าววันนิวส์, ช่อง 3 เอชดี, เอ็นบีที 2 เอชดี, ไทยพีบีเอส, ไอทีวี และทีไอทีวี
ดราก้อนบอล อีโวลูชั่น เปิดตำนานใหม่ นักสู้กู้โลก

ดราก้อนบอล อีโวลูชั่น ปิดตำนานใหม่ นักสู้กู้โลก  เป็นภาพยนตร์ที่กำหนดออกฉายใน 12 มีนาคม พ.ศ. 2552 กำกับการแสดงโดย เจมส์ หว่อง
ภาพยนตร์สร้างจากการ์ตูนเรื่องดราก้อนบอล ของ อากิระ โทริยามา โดยเนื้อเรื่องเริ่มต้นจากต้นเรื่องจนถึงตอนต่อสู้กับจอมมารพิคโคโร
เพลงประกอบภาพยนตร์.
เพลง Rule ขับร้องวิดีโวิดีโออโดย อายูมิ ฮามาซากิ
นานะ (ภาพยนตร์ ค.ศ. 2005)

นานะ (; โรมาจิ: "NANA") เป็นภาพยนตร์ญี่ปุ่น ผลงานการกำกับโดยเค็นตาโร โอตานิ ออกฉายในวันที่ 3 กันยายน ปี พ.ศ. 2548 ใน ประเทศญี่ปุ่น สร้างจากมังงะยอดนิยมในชื่อเดียวกัน แต่งโดย "ไอ ยาซาวะ" (Ai Yazawa)
เรื่องย่อ.
ภาพยนตร์แสนอบอุ่นที่เล่าเรื่องราวมิตรภาพอันงดงามของ 2 สาวที่ชื่อ นานะ เหมือนกันแต่บุคลิกและพื้นเพต่างกันอย่างสิ้นเชิง โอซากิ นานะ คือสาวพังค์สุดห้าวที่ฝันอยากออกอัลบั้มกับวง Black Stones ของตนเองหลังจากคนรักได้ออกอัลบั้มกับวง Trapnest จนโด่งดังไปก่อนหน้านี้แล้ว ส่วน โคมัทสึ นานะ คือสาวหวานช่างฝันจากครอบครัวอบอุ่นที่เดินทางมาโตเกียวเพื่อมาหาคนรัก ทั้งคู่พบกันโดยบังเอิญบนรถไฟและเช่าห้องอยู่ด้วยกันที่โตเกียว นั่นคือจุดเริ่มต้นของมิตรภาพอันงดงามของทั้งคู่ รวมทั้งเรื่องราวความสัมพันธ์หลากหลายที่พวกเธอต้องพบเจอ ที่ไม่ว่ายามทุกข์หรือยามสุข พวกเธอก็อยู่เคียงข้างกันเสมอ
วงดนตรีในภาพยนตร์.
BLACK STONES.
Black Stones หรือ Blast คือวงพังค์ร็อคที่ครั้งหนึ่งเคยมีเรนเป็นมือเบส แต่หลังจากเรนย้ายไปอยู่วง Trapnest ก็มีสมาชิกใหม่เข้ามาแทนที่คือ ชิน เพลงของพวกเขาเป็นที่ชื่นชอบในผู้ฟังวงกว้างขึ้นเรื่อยๆ และได้เซ็นสัญญากับค่ายเพลงในเวลาต่อมา ปัจจุบัน
TRAPNEST.
Trapnest หรือ Tranes คือวงดนตรีชื่อดังในโตเกียว โอซากิ นานะปฏิญาณกับตัวเองว่าสักวันวงของเธอต้องดังกว่า Trapnest สมาชิก 4 คน
สรวงสุดา ชลลัมพี

สรวงสุดา ชลลัมพี รู้จักในชื่อ แม่หนู เป็นผู้จัดละคร นักแสดง ผู้กำกับภาพยนตร์ชาวไทย เคยมีผลงานกำกับภาพยนตร์ไทยเรื่อง ดั่งเม็ดทราย (2528) นำแสดงโดย สุชาติ ชวางกูร และใหม่ สิริวิมล พิศวาส (2530) นำแสดงโดย สุชาติ ชวางกูร และอรพรรณ พานทอง และ เราสอง (2531) นำแสดงโดย พีท ทองเจือ และบิณฑ์ บรรลือฤทธิ์ ปัจจุบันหันมาเป็นผู้จัดละครโทรทัศน์ ทางช่อง 3 ในนาม บริษัท ชลลัมพี โปรดักชั่น
สรวงสุดา ชลลัมพี เป็นบุตรสาวของ วิจารณ์ ภักดีวิจิตร พี่ชายของฉลอง ภักดีวิจิตร เป็นหลานปู่ของ พุฒ ภักดีวิจิตร และเป็นหลานคนแรกของตระกูลภักดีวิจิตร มีบุตรชายสองคน คือ ณัฐวุฒิ ชลลัมพี (ต้น) และ จุลวุฒิ ชลลัมพี (ต้อง)
สรวงสุดา ชลลัมพี เข้าสู่วงการจากการเป็นผู้ช่วยผู้กำกับของ วิจารณ์ ภักดีวิจิตร (ผู้เป็นบิดา), เผด็จ ภักดีวิจิตร และ หม่อมเจ้าทิพยฉัตร ฉัตรไชย
ผลงาน.
• ให้รักพิพากษา รับบท คุณสรวงสุดา (รับเชิญ) ช่อง 3
จินปิด

จินปิด (เสียชีวิต ค.ศ. 226) เป็นตัวละครในวรรณกรรมจีนอิงประวัติศาสตร์เรื่องสามก๊ก เจ้ากรมอาลักษณ์ในจ๊กก๊ก มีอายุเพียง 30 ปีเท่านั้น ปรากฏบทบาทในสามก๊กตอนที่ ขงเบ้งส่งเตงจี๋ไปง่อก๊กเพื่อเจรจากับซุนกวนให้เป็นพันธมิตรกันเพื่อต่อต้านโจผีแห่งวุยก๊ก ปรากฏว่าซุนกวนชอบใจในตัวเตงจี๋ และได้ส่งเตียวอุ๋น ทูตฝ่ายง่อก๊กไปยังจ๊กก๊กบ้างเพื่อหยั่งท่าที ในงานเลี้ยงสุราต้อนรับเตียวอุ๋น เตียวอุ๋นได้ตั้งปุจฉาเพื่อลองภูมิและลองเชิงฝ่ายจ๊กก๊ก ปรากฏว่าจินปิด ซึ่งเป็นขุนนางเล็ก ๆ ได้วิสัจฉนาปุจฉาของเตียวอุ๋นจนหมดสิ้น พร้อมได้กล่าวย้ำไปด้วยอีกว่า ความยิ่งใหญ่และชอบธรรมที่แท้จริงในแผ่นดินอยู่ที่จ๊กก๊ก ทำเอาเตียวอุ๋นไม่กล้าเอ่ยคำใด ๆ ลองเชิงอีก
ชาง ยังซุน

ชาง ยังซุน  นักมวยสากลชาวเกาหลีใต้ เกิดเมื่อ 8 กรกฎาคม พ.ศ. 2513 ที่ เกาหลีใต้ สถิติการชก 25 ครั้ง ชนะ 21 (น็อค 14) แพ้ 4 
ประวัติ.
ชางเริ่มชกมวยสากลอาชีพเมื่อ 29 กุมภาพันธ์ พ.ศ. 2535 ชนะน็อค กัง บุงฮัก ยก 2 จากนั้นชกชนะรวดจนได้แชมป์มวยสากลของเกาหลีใต้รุ่นจูเนียร์ฟลายเวทเมื่อ 18 กันยายน พ.ศ. 2536 ชนะน็อค ลี วุกกี ยก 3 จากนั้นได้ครองแชมป์ OPBF รุ่นจูเนียร์ฟลายเวทเมื่อ 15 เมษายน พ.ศ. 2537 ชนะน็อค คิม โอกอน ยก 8 ป้องกันตำแหน่งไว้ได้ 3 ครั้ง จากนั้นได้ชิงแชมป์โลกรุ่นฟลายเวทของสมาคมมวยโลกเมื่อ 14 มกราคม พ.ศ. 2539 แต่เป็นฝ่ายแพ้คะแนนแสน ส.เพลินจิตไป
หลังจากชิงแชมป์โลกไม่สำเร็จ ชางขึ้นชกชนะรวดอีก 4 ครั้งใน พ.ศ. 2539 จากนั้นหยุดชกไปใน พ.ศ. 2540 เกือบตลอดปี ก่อนจะขึ้นชกอีกครั้งเมื่อ 24 ธันวาคม พ.ศ. 2540 ชนะน็อค แรนด์ วิลลามอร์ ยกแรก หลังจากนั้น ชางขึ้นชกตัดเชือกเพื่อหาผู้ชนะขึ้นเป็นรองแชมป์โลกอันดับ 1 รุ่นฟลายเวทของสภามวยโลกกับกาบริเอล มิรา ในเดือนมีนาคม พ.ศ. 2541 ซึ่งชางสู้กับมิราได้อย่างเหนียวแน่นก่อนจะแพ้คะแนนไป
แม้ว่าชางจะเป็นฝ่ายแพ้ แต่ในเดือนพฤษภาคม พ.ศ. 2541 ชางได้ชิงแชมป์โลกรุ่นฟลายเวทของสภามวยโลกกับฉัตรชัย อีลิทยิม ซึ่งชางเป็นฝ่ายแพ้น็อคในยกที่ 5
โจ คอนสแตนติโน

โจ คอนสแตนติโน  นักมวยสากลชาวฟิลิปปินส์ สถิติการชก 19 ครั้ง ชนะ 5 (น็อค 1) แพ้ 14 
ประวัติ.
คอนสแตนติโนเริ่มชกมวยครั้งแรกเมื่อ 1 กันยายน พ.ศ. 2531 ชนะน็อค มาร์เชียล โกเซนเต ยกแรก ก่อนที่จะชกแพ้คะแนนแมนนี่ เมลชอร์ ในการชกครั้งถัดมา คอนสแตนติโนขึ้นชกชนะรวดอีก 3 ครั้งก็ได้ไปชิงแชมป์เงารุ่นมินิมัมเวท IBF เมื่อ 30 มกราคม พ.ศ. 2533 ชนะน็อค มาซาฮารุ คาวากามิ ยก 2 ที่ ญี่ปุ่น จากนั้น ก็ได้ชิงแชมป์โลกรุ่นเดียวกันนี้เมื่อ 14 มิถุนายน พ.ศ. 2533 ซึ่งคอนแสตนติโนเป็นฝ่ายแพ้คะแนนฟ้าลั่น ลูกมิ่งขวัญไป หลังจากชิงแชมป์โลกไม่สำเร็จ คอนสแตนติโนไปชกนอกรอบที่เกาหลีใต้ แพ้น็อค โอห์ กวางซู ยก 3 แล้วไปเสียแชมป์เงาที่อินโดนีเซีย แพ้น็อค ฮุสนี เรย์ ยก 10 เมื่อ 8 มิถุนายน พ.ศ. 2534
หลังจากนั้น การชกของคอนแสตนติโนแย่ลง ชกแพ้รวด มีชนะเพียงที่ชกชนะคะแนน จอห์น เมดิน่า เมื่อ พ.ศ. 2535 เท่านั้น โดยคอนสแตนติโนชกแพ้นักมวยชื่อดังหลายคน เช่น พ.ศ. 2534 แพ้คะแนน แอนดี้ ทานาบาส และแพ้น็อค ชิโร ยาชิโร ยก 2 ในพ.ศ. 2535 แพ้น็อค คิม จินโฮ ยก 3 ที่เกาหลีใต้ แพ้น็อค ฮิเดยูกิ โอฮาชิ ยก 6 ที่ ญี่ปุ่น และแพ้น็อค ฟ้าลั่น ศักดิ์กรีรินทร์ ยก 3 ที่ มาเลเซีย คอนสแตนติโนขึ้กครั้งสุดท้ายเมื่อ 4 กันยายน พ.ศ. 2536 แพ้น็อค กัง เคียมยุง ยก 3 จากนั้นก็แขวนนวมไป
มาซากิ คาวาบาตะ

มาซากิ คาวาบาตะ (Masaki Kawabata) นักมวยสากลชาวญี่ปุ่น เกิดเมื่อ 10 เมษายน พ.ศ. 2515 ที่เมืองทาการาซูกะ สถิติการชก 38 ครั้ง ชนะ 27 (น็อก 17) เสมอ 2 แพ้ 9
โช อินจู

โช อินจู  นักมวยสากลชาวเกาหลีใต้ เกิดเมื่อ 13 เมษายน พ.ศ. 2512 ที่เมือง Junranam-Do สถิติการชก 20 ครั้ง ชนะ 18 (น็อค 7) แพ้ 2 
ประวัติ.
โชขึ้นชกมวยสากลครั้งแรกเมื่อ 18 เมษายน พ.ศ. 2535 ชนะน็อค โรดริโก บอย เลาเปเรซ ยก 4 จากนั้นขึ้นชกชนะรวดมาตลอด รวมทั้งชนะคะแนน อับราฮัม ทอร์เรส และเทรซี่ มาคาลอสด้วย จากนั้น ขึ้นชิงแชมป์โลกรุ่นซูเปอร์ฟลายเวท WBC เมื่อ 29 สิงหาคม พ.ศ. 2541 ชนะคะแนน เจอร์รี่ พีญาโลซา ไปแบบไม่เป็นเอกฉันท์ ได้แชมป์โลกมาครอง จากนั้น โชป้องกันแชมป์ไว้ได้ถึง 5 ครั้ง รวมทั้งชนะน็อค โผน แสงมรกต ยก 8 ด้วย โชมาเสียแชมป์ในการป้องกันแชมป์ครั้งที่ 6 เมื่อ 27 สิงหาคม พ.ศ. 2543 ที่ญี่ปุ่น แพ้คะแนน มาซาโมริ โทกูยาม่าไปแบบเป็นเอกฉันท์ โชขึ้นชิงแชมป์โลกเป็นการแก้มือกับโทกูยาม่าอีกครั้งเมื่อ 20 พฤษภาคม พ.ศ. 2544 ที่เกาหลีใต้ ปรากฏว่าโชเป็นฝ่ายแพ้น็อคในยกที่ 5 จากนั้น โชก็แขวนนวมไป
อานิส โรกา

อานิส โรก้า (Anis Roga) นักมวยสากลชาวอินโดนีเซีย เกิดเมื่อ 13 พฤศจิกายน พ.ศ. 2514 ที่เมืองเอนเดอ สถิติการชก 20 ครั้ง ชนะ 16 (น็อค 8) เสมอ 3 แพ้ 1 
ประวัติ.
โรกาขึ้นชกมวยสากลครั้งแรกเมื่อ 1 เมษายน พ.ศ. 2538 ชนะน็อค พยัคฆ์ นครหลวงโปรโมชั่น ยก 9 จากนั้นขึ้นชิงแชมป์เงารุ่นไลท์ฟลายเวท IBF ชนะคะแนน เอกวิทย์ สิงห์ชัชวาล เมื่อ 24 มีนาคม พ.ศ. 2539 และป้องกันตำแหน่งได้ 1 ครั้ง ชนะน็อค ชัยเดช จ.เจริญ ยก 11 แล้วโรกาก็ขึ้นชิงแชมป์โลกรุ่นจูเนียร์ฟลายเวท IBF เมื่อ 30 สิงหาคม พ.ศ. 2540 แต่ทำได้เพียงเสมอกับ มานูเอล เฮซุส เออร์รีรา ที่ อินโดนีเซีย โรกามีโอกาสได้ชิงแชมป์โลกอีกครั้งในอีก 8 เดือนต่อมา ที่สหรัฐ แต่คราวนี้เป็นฝ่ายแพ้น็อค เมาริซิโอ พาสตรานา ยก 4 ไม่ได้ครองแชมป์โลก
หลังจากชิงแชมป์โลกไม่สำเร็จ โรกาขยับขึ้นมาชกในรุ่นฟลายเวท และได้ครองแชมป์เงารุ่นฟลายเวท IBF เมื่อ 27 กุมภาพันธ์ พ.ศ. 2543 ชนะน็อค ปราบปราม ป.ปรีชา ยก 6 แต่ต่อมาก็ลดรุ่นลงไปชิงแชมป์เงารุ่นไลท์ฟลายเวท IBF เมื่อ 22 สิงหาคม พ.ศ. 2543 ชนะน็อค โทเนลิซี มเยเกนี ยก 3 ที่อินโดนีเซีย และชกป้องกันตำแหน่งไว้ได้ 1 ครั้ง โรกาขึ้นชกชนะอย่างต่อเนื่องจนถึง พ.ศ. 2545 รวมทั้งเคยชนะคะแนนลิงลม พ.ธวัชชัย เมื่อ พ.ศ. 2544 ด้วย โรกาหยุดชกไปสองปี กลับมาชกอีกสองครั้งใน พ.ศ. 2547 – 2548 หลังจากที่เสมอกับยีโต อาร์มันโดเมื่อ 18 มกราคม พ.ศ. 2548 แล้ว โรกาก็แขวนนวมไป
กลุ่มภาษามลายู-พอลินีเชียกลาง–ตะวันออก

กลุ่มภาษามลายู-พอลินีเชียกลาง–ตะวันออก (Central–Eastern Malayo-Polynesian; CEMP) เป็นสาขาของกลุ่มภาษามลายู-พอลินีเชียศูนย์กลาง ประกอบด้วยภาษาในกลุ่มมากกว่า 700 ภาษา (Blust 1993)
โนนอย กอนซาเลซ

โนนอย กอนซาเลซ หรือ เอร์วิน ดูยาลี  นักมวยสากลชาวฟิลิปปินส์ เกิดเมื่อ 18 มกราคม พ.ศ. 2520 ที่ปันดันอันติกิว สถิติการชก 44 ครั้ง ชนะ 22 (น็อค 12) เสมอ 2 แพ้ 20
เดอะลาสต์แชโดว์ปัปเป็ตส์

เดอะ ลาสต์ ชาโดว์ ปัปเป็ตส์  เป็นวงไซด์โปรเจกต์ ของ นักร้อง วงอาร์กติกมังกีส์ และ จากวงเดอะ ราสคาลส์ ทั้งคู่รู้จักที่รู้จักกันเมื่อตอนไมล์สทำวงเก่าที่ชื่อ The Little Frames ซึ่งขึ้นแสดงเป็นวงเปิดให้กับ อาร์กติก มังกี้ส์ ในปี 2005 และอเลกซ์ยังเชื้อเชิญให้ไมล์สมาเป็นแขกรับเชิญในอัลบัม " โดยโชว์ฝีมือกีตาร์ในเพลง 505 
โดยพวกเขามีอัลบั้มที่ชื่อ " กับแนวเพลงที่นำร็อคมาผสมผสานกับดนตรีเรโทรของป็อป โซล รวมไปถึงเพลงคาลิปโซ่แบบคาวบอยตะวันตก และมีการใช้ วงเครื่องสาย 22 ชิ้น London Metropolitan Orchestra ที่ควบคุมดูแลเป็นพิเศษโดยโอเวน พัลเล็ต หรือที่รู้จักกันในนาม Final Fantasy ศิลปินอินดี้ชื่อดังจากแคนาดา รวมทั้งได้รับการช่วยเหลือจากเจมส์ ฟอร์ด มาเป็นโปรดิวเซอร์และตีกลองในการบันทึกเสียงให้อีกด้วย อัลบั้มออกวางขายเมื่อ 21 เมษายน 2008 เข้าชาร์ทยูเคอัลบั้มในสัปดาห์แรกที่อันดับ 1 อัลบั้มนี้ยังได้รับการเสนอชื่อเข้าชิงรางวัลเมอร์คูรีมิวสิกไพรซ์อีกด้วย แต่พ่ายให้อัลบั้ม "The Seldom Seen Kid" ของวงเอลโบว์
เดอะคิลส์

เดอะ คิลส์  เป็นวงแนวอินดี้ร็อก โดยคู่ดูโอชาวอเมริกัน อลิสัน “วีวี่” มอสฮาร์ต (กีตาร์/ร้องนำ) และนักกีตาร์ชาวอังกฤษ เจมี “โฮเตล” ฮินซ์ (กีตาร์/ร้องนำ/ซินธ์)
ประวัติ.
เดอะ คิลส์ มีผลงานอีพีชุดดังในวงการอินดี้อย่าง Black Rooster EP ในปี 2002 ก่อนจะออกอัลบัมเต็ม 2 ชุดแรก ได้แก่ Keep On Your Mean Side (2003) และ No Wow (2005) และอัลบั้มชุดที่ 3 Midnight Boom 
แนวเพลงของวงเดอะ คิลส์ ได้รับอิทธิพลมาจากโพสต์พังก์ ผสมเข้ากับการาจร็อค และติดสำเนียงโลไฟ ด้วยจากการใช้อุปกรณ์น้อยชิ้นและเอฟเฟกต์ประกอบผ่านซินธิไซเซอร์ ดนตรีของพวกเขาได้รับการขนานนามว่าเป็น "ดนตรีร็คดุดันภายใต้ความนิ่งสงัดของคาแรกเตอร์วง"
ดนตรีโซล

โซล  เป็นแนวเพลงประเภทหนึ่งที่รวมกันระหว่างอาร์แอนด์บีและกอสเปล กำเนิดในประเทศสหรัฐอเมริกา 
จากร็อกแอนด์โรลฮอลล์ออฟเฟม โซลมีความหมายว่า "ดนตรีที่เกิดขึ้นโดยคนผิวสี ในอเมริกา ที่เปลี่ยนรูปจากกอสเปลและอาร์แอนด์บี ในจังหวะที่สนุกสนาน โดยไม่มีเนื้อหาเกี่ยวกับทางศาสนา"
การแสดงจะผ่านทางอารมณ์ และเมโลดี้มีการตกแต่งในลักษณะคีตปฏิภาณ นอกจากนี้ยังใช้ซาวด์แบบวนและเป็นเครื่องเสริม จังหวะที่ติดหู อาจมีการตบมือประกอบ การเคลื่อนไหวแบบพลาสติก องค์ประกอบอีกอย่างของโซลที่เรียกว่า call and response ที่เป็นการร้องโต้ตอบกันระหว่าง นักร้อง กับคอรัส โดยเฉพาะเสียงที่ตึง
เจมี ฟ็อกซ์

เจมี่ ฟ็อกซ์  เกิดเมื่อวันที่ 13 ธันวาคม ค.ศ. 1967 เป็นนักแสดงเจ้าของรางวัลออสการ์ในปี 2004 รับบทเป็นนักดนตรีผู้เป็นตำนาน เรย์ ชาร์ลส์ เรื่อง Ray และจากบทนี้ก็ยังได้รับรางวัลลูกโลกทองคำ, รางวัลจากสมาคมนักแสดง, รางวัลบาฟต้า และรางวัล NAACP Image นอกจากเป็นนักแสดงแล้ว ยังเป็นนักร้อง เป็นตลกเจ้าของรายการ "The Jamie Foxx Show"
ประวัติ.
ฟ็อกซ์ มีชื่อเกิดว่า เอริค มอร์ลอน บิชอป เกิดที่เมืองเทอร์เรล รัฐเท็กซัส แม่ชื่อ หลุยส์ แอนเน็ต แทลลี่ ดิ๊กสัน พ่อชื่อ แดรเล บิชอป ภายหลังเปลี่ยนชื่อเป็น ชาฮิด อับดุลลา เมื่อเปลี่ยนมานับถือศาสนาอิสลาม หลังจาฟ็อกซ์เกิดไม่นาน พ่อแม่ได้ให้ตาและยาย คือ เอสเตอร์ มารี และ มาร์ค แทลลี่ เลี้ยงดู ฟ็อกซ์ เรียนจบด้านดนตรีดนตรีคลาสสิกที่มหาวิทยาลัยยูไนเต็ด สเต็ทส์ อินเตอร์เนชั่นแนล ในซานดิเอโก้ เขาจึงรับงานด้านการแสดง โดยหนังเรื่อง "Coming to America" เมื่อปี 1988 เป็นหนังเรื่องแรก เป็นตัวประกอบที่ไม่มีอยู่ในรายชื่อผู้แสดง
ฟ็อกซ์เริ่มต้นเข้าวงการด้วยการเป็นนักแสดงตลกในแวดวงทีวี จนเมื่อปี 1999 ได้แสดงในเรื่อง "Any Given Sunday" ของผู้กำกับ โอลิเวอร์ สโตน รับบทเป็นนักฟุตบอลอเมริกัน ทำให้เขาได้รับบทดราม่าในหนังที่ตามมา และในปี 2004 ชื่อเสียงของเขามีมากขึ้นจากภาพยนตร์เรื่อง Collateral ที่เขาแสดงคู่กับทอม ครูซ โดย ฟ็อกซ์ รับบทเป็นคนขับแท็กซี่ จากบทบาทนี้ทำให้เขาได้รับการเสนอชื่อรางวัลออสการ์ในสาขา ดาราสนับสนุนชายยอดเยี่ยม และยังได้เข้าชิงในสาขา นักแสดงนำชายยอดเยี่ยม จากเรื่อง "Ray" จากเวทีออสการ์สำหรับภาพยนตร์เรื่องหลัง ทำให้เขามีชื่อติดทั้ง 2 สาขาในปีเดียวกัน
ฟ็อกซ์ยังมีผลงานด้านดนตรี เขาเรียนเปียโนมาตั้งแต่เด็กๆ เมื่อเข้ามหาวิทยาลัยยังลงเรียนวิชาดนตรีคลาสสิก ปี 1994 ออกอัลบั้มแรกชื่อว่า "Peep" และต่อมาในปี 2004 เขาเคยได้รับการเสนอชื่อเข้าชิงรางวัลแกรมมี่ โดยออกอัลบั้ม Slow Jamz ที่ ทวิสต้า เชิญ ฟ็อกซ์ และ คอนยี เวสต์ มาร้องร่วมกัน ในอัลบัม Kamikaze ขึ้นอันดับ 1 ของชาร์ตสหรัฐ และอันดับ 3 ในอังกฤษ และยังได้ร้องกับคอนยี ในอัลบั้ม Late Registration ชื่อเพลง Gold Digger ก็ขึ้นอันดับ 1 ในอเมริกาเช่นกัน ต่อมาปี 2005 เขาออกอัลบั้มที่ 2 ชื่อ "Unpredictable" มีแขกรับเชิญอย่าง คอนยี ทวิสต้า และ ลูดาคริส มาร่วมร้องด้วย มียอดขายอัลบั้มในสัปดาห์แรกสูงถึง 598,000 แผ่น นอกจากนี้ฟ็อกซ์ยังมีสถิติ เป็นศิลปินคนที่ 4 ในสหรัฐอเมริกาที่ได้รับรางวัลออสการ์ และมีเพลงติดอันดับ 1 ในบิลบอร์ด ถัดจาก แฟรงค์ ซินาตร้า บิง ครอสบี้ บาร์บร่า สไตรแซนด์
ในปี 2008 เขาออกผลงานอัลบั้มชุดที่ 3 ชื่อชุด "Intuition" ที่มีซิงเกิลแรก ‘Just Like Me’ ที่ได้ T.I. มาร่วมร้องด้วย และยังได้ Lil Wayne มาช่วยร้องในเพลง ‘Number One (Let’s Get Dumb)
ทางด้านชีวิตครอบครัว เขาไม่ได้เปิดเผยชื่อแม่ของลูก เขามีลูกชาวคนเดียวชื่อว่า คอริน เขายังเคยหมั้นกับไลลา เอเชียรี่ เป็นดาราและนางแบบ แต่เลิกกันไปแล้ว
ราตาตูย

ราตาตูย ([ʁatatuj]) หรือ ราตาตุลยอ  เป็นอาหารพื้นเมืองของทางตอนใต้ของประเทศฝรั่งเศส โดยมีลักษณะเป็นสตูผัก มีต้นกำเนิดมาจากเมืองนิส อาหารชนิดนี้มีชื่อเต็มว่า ราตาตูยนิส 
รูปแบบของอาหาร.
คำว่า "ราตาตูย" มาจากคำในภาษาอุตซิตาว่า "ราตาตุลยอ" ราตาตูยปัจจุบันพบเห็นได้ในภูมิภาคพรอว็องส์และเมืองนิส มักจะทำในหน้าร้อนโดยใช้ผักในฤดูร้อน ราตาตูลยาสูตรดั้งเดิมจากเมืองนิสนั้นจะใช้เพียงแค่ซุกกีนี มะเขือเทศ พริกหยวกแดงและเขียว หัวหอม และกระเทียม แต่ราตาตูยในปัจจุบันจะมีการใส่มะเขือลงไปในส่วนผสมด้วย
ปกติราตาตูยจะเสิร์ฟเป็นอาหารข้างเคียงกับอาหารหลัก หรือบางครั้งก็เสิร์ฟเป็นอาหารหลักบนโต๊ะ
ต้นไม้แห่งโลกปีศาจ

ต้นไม้แห่งโลกปีศาจ (; โรมาจิ: "Makaiju aliens") เป็นศัตรูของการ์ตูนเรื่อง เซเลอร์มูน ในซีรีส์ที่ 2 และมีเฉพาะในอะนิเมะเท่านั้น ตัวละครนั้นจะไม่ปรากฏในหนังสือการ์ตูนแต่อย่างใด 
ในตอนได้กล่าวไว้ว่าหลังจากที่ สึคิโนะ อุซางิและเพื่อนได้ต่อสู้กับ อาณาจักรมืด แล้วได้มาเกิดใหม่บนโลก ความทรงจำได้ถูกลบออกไป ทำให้จำเรื่องราวที่ร่วมกันต่อสู้กับ อาณาจักรมืด ไม่ได้ 
แต่ในขณะนั้นเอง ก็มีนักเรียนใหม่อยู่ 2 คน ก็คือ กิงงะ เซจูโร่ และกิงงะ นัตสึมิ แล้วยังเป็นเพื่อนนักเรียนมัธยมจูบังของ สึคิโนะ อุซางิ อีกด้วย ในเวลาเดียวกันก็มีศัตรูตัวใหม่ที่เรียกตัวเองว่า เอล (Ail) และแอน (Ann) ซึ่ง 2 คนนี้ได้เดินทางเป็นเวลายาวนานนับปีเพื่อหาที่จุติของต้นไม้แห่งโลกปีศาจ ซึ่งก็หาจนเจอนั้นคือดาวโลกนั้นเอง หน้าที่ของ 2 คนนี้คือหาพลังงานชีวิตบนดาวโลก แล้วไปสะสมรวมกับพลังของต้นไม้แห่งโลกปีศาจ เพื่อให้มีชีวิตอยู่บนดาวโลกได้ ส่วนปีศาจในภาคนี้ถูกเรียกว่าปีศาจการ์เดี้ยน หรือปีศาจจากไพ่ ซึ่งเอลจะเรียกปีศาจโดยการเป่าขลุ่ย แล้วก็ออกคำสั่งให้ปีศาจออกไปหาพลังงานชีวิต เหตุนี้ทำให้ลูน่าตัดสินใจปลุกพลังของอัศวินของ
เซเลอร์มูนและเหล่าอัศวินเซเลอร์ให้มาต่อสู้กับศัตรูอีกครั้ง
ข้อมูลส่วนตัว.
เอล.
เอล (; โรมาจิ: "エイル"; : Eiru) หรือกิงงะ เซจูโร่ (; โรมาจิ: "銀河 星十郎"; : Ginga Seijūrō) 
เป็นมนุษย์ต่างดาวที่อาศัยอยู่กับน้องสาวในอพาร์ทเม้นต์ในเมืองจูบัง เป็นคนที่ใช้ขลุ่ยเรียกปีศาจการ์เดี้ยน เพื่อให้ปีศาจไปชิงพลังชีวิตของมนุษย์ เป้นคนที่หลงรักสึคิโนะ อุซางิอีกด้วย แล้วก็ไม่ชอบ ชิบะ มาโมรุด้วย
ผู้พากย์เสียงคือ ยูมิ โทมะ
แอน.
แอน (; โรมาจิ: "アン"; : An) หรือกิงงะ นัตสึมิ (; โรมาจิ: "銀河 夏美"; : Ginga Natsumi) 
เป็นมนุษย์ต่างดาวที่อาศัยอยู่กับพี่ชายในอพาร์ทเม้นต์ในเมืองจูบังเช่นเดียวกับ เอล แอนจะเป็นคนเลือกไพ่การ์เดี้ยนเพื่อให้เอลเป่าขลุ่ยเรียกปีศาจออกมา แล้วก็หลงรักชิบะ มาโมรุอีกด้วย อีกทั้งเป็นคู่แข่งทางความรักของ สึคิโนะ อุซางิ
ผู้พากย์เสียงคือ ฮิคารุ มิโดริคาวะ
ต้นไม้แห่งโลกปีศาจ.
ต้นไม้แห่งโลกปีศาจ (; โรมาจิ: "魔界樹"; Hell Tree) ได้กำเนิดบนดวงดาวแห่งหนึ่งที่มีทะเลคลุมสุดลูกหูลูกตา แต่ว่าต้นไม้แห่งโลกปีศาจได้อยู่ตัวคนเดียวเป็นเวลายาวนาน จึงได้ให้กำเนิดมนุษย์ต่างดาวอยู่ในร่างของต้นไม้ ต้นไม้แห่งโลกปีศาจจึงได้ให้ความรักแก่มนุษย์ต่างดาว แต่แล้วพวกมนุษย์ต่างดาวก็เริ่มทะเลาะวิวาทกันรุนแรงเพื่อที่จะแย่งชิงพลังชีวิตของต้นไม้แห่งโลกปีศาจถึงขั้นทำลายล้างดวงดาวที่
อาศัยอยู่ จนเหลือเด็กอยู่ 2 คน นั้นคือเอลและแอน ต้นไม้แห่งโลกปีศาจก็ได้ภาวนาให้เอลและแอนเติบโตไปด้วความรัก แม้ว่าเอลกับแอนจะไม่เข้าใจก็ตามที ในตอนท้ายเซเลอร์มูนได้ชำระให้ต้นไม้แห่งโลกปีศาจไปเกิดใหม่เป็นต้นกล้า เอลกับแอนก็ได้นำต้นกล้าไปปลูกด้วยความรัก
ผู้พากย์เสียงคือ ทาเอะโกะ นากานิชิ
รายชื่ออัลบั้มเพลงของอิลดีโว

หน้านี้เป็นหน้ารวบรวมผลงานอัลบั้มเพลงของอิลดีโว
อันดับสูงสุด.
ตารางต่อไปนี้บรรจุชื่ออัลบั้มและตำแหน่งในชาร์ตใน สหราชอาณาจักร ,แคนาดา , เนเธอร์แลนด์ ,สหรัฐอเมริกา , สเปน , เม็กซิโก , อาร์เจนตินา ,ออสเตรเลีย , โปรตุเกส , นิวซีแลนด์ , ฟินแลนด์ , สวีเดน , เบลเยี่ยม , แอฟริกาใต้ ,ออสเตรีย , สวิตเซอร์แลนด์ , ฝรั่งเศส ,เยอรมนี , สโลวีเนีย ,อิตาลี , ไทย , ไต้หวัน , ญี่ปุ่น , และ ชาร์ตเพลงสากลของโลก
ตำบลน้ำขาว

น้ำขาว เป็นตำบลในอำเภอจะนะ จังหวัดสงขลา 
ที่ตั้งและอาณาเขต.
ตำบลน้ำขาว มีอาณาเขตติดต่อกับเขตการปกครองข้างเคียง ดังนี้
ประวัติ.
ตำบลน้ำขาวมีผู้ให้ความเป็นมาไว้หลายคน บางที่มาเล่าว่ามาจากน้ำข้าว มาเป็น "น้ำขาว" บางที่มาเล่าว่าเป็นที่ตั้งในที่ลุ่ม พอฤดูน้ำหลากน้ำจะเต็มไปทั้งทุ่ง ซึ่งบ้านตั้งอยู่รายล้อมทุ่งน้ำ จึงดูน้ำสีขาวไปหมดจึงได้ชื่อว่า "น้ำขาว" (ซึ่งสอดคล้องกับชื่อบ้านทุ่งน้ำขาวในอำเภอนาทวี) 
ในปี พ.ศ. 2492 ทางราชการได้แยกพื้นที่หมู่ 4, 12 (ในขณะนั้น) ของตำบลน้ำขาว ไปรวมกับพื้นที่หมู่ 1,3 (ในขณะนั้น) ของตำบลขุนตัดหวาย รวม 4 หมู่บ้าน ตั้งขึ้นเป็น "ตำบลแค" 
การแบ่งเขตการปกครอง.
การปกครองส่วนภูมิภาค.
ตำบลน้ำขาวแบ่งพื้นที่การปกครองออกเป็น 11 หมู่บ้าน ได้แก่
การปกครองส่วนท้องถิ่น.
ท้องที่ตำบลน้ำขาวมีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลน้ำขาว ครอบคลุมพื้นที่ตำบลน้ำขาวทั้งหมด ซึ่งเป็นสภาตำบลน้ำขาวที่จัดตั้งขึ้นในปี พ.ศ. 2517 และยกฐานะขึ้นเป็นองค์การบริหารส่วนตำบลน้ำขาวในวันที่ 30 มกราคม พ.ศ. 2539 จนถึงปัจจุบัน
ปรินส์ออฟเปอร์เซีย (วิดีโอเกม พ.ศ. 2532)

ปรินส์ออฟเปอร์เซีย  เป็นวิดีโอเกมแพลตฟอร์มภาพยนตร์ที่พัฒนาและจัดจำหน่ายโดยโบรเดอร์บันด์ สำหรับแอปเปิล II ใน พ.ศ. 2532 ตัวเกมได้รับการออกแบบและดำเนินการโดยจอร์แดน เมชเนอร์ เรื่องราวเกิดขึ้นในเปอร์เซียยุคกลาง ผู้เล่นจะได้ควบคุมตัวเอกที่ไม่มีชื่อซึ่งต้องผจญภัยผ่านดันเจี้ยนต่างๆ เพื่อเอาชนะแกรนด์วิเซียร์จาฟ์ฟาร์ผู้ชั่วร้ายและช่วยเจ้าหญิงที่ถูกคุมขัง
เช่นเดียวกับเกม "คาราเตกา" ซึ่งเป็นเกมแรกของเมชเนอร์ เกม "ปรินส์ออฟเปอร์เซีย" ใช้เทคนิคโรโตสโคปเพื่อแอนิเมชั่นที่ลื่นไหลและสมจริง สำหรับกระบวนการนี้ เมชเนอร์ใช้เป็นข้อมูลอ้างอิงสำหรับวิดีโอการเคลื่อนไหวของตัวละครของพี่ชายที่แสดงกายกรรมโลดโผนในชุดสีขาว และภาพยนตร์แนวสวอชบัคเลอร์ เช่น "The Adventures of Robin Hood"
ตัวเกมได้รับได้เสียงชื่นชมอย่างมาก และแม้ว่าจะไม่ประสบความสำเร็จในเชิงพาณิชย์ในทันที แต่ก็ขายได้หลายชุดเนื่องจากมีการพอร์ตไปยังแพลตฟอร์มที่หลากหลายหลังจากแอปเปิล II เดิมวางจำหน่าย เชื่อกันว่าเป็นเกมแพลตฟอร์มภาพยนตร์เกมแรกและเป็นแรงบันดาลใจให้กับเกมมากมายในประเภทย่อยนี้ เช่น "Another World" ความสำเร็จของแฟรนไชส์เปิดตัว "ปรินส์ออฟเปอร์เซีย" ซึ่งประกอบด้วยภาคต่อ 2 ภาค ได้แก่ ' (พ.ศ. 2536) และ "ปรินส์ออฟเปอร์เซียทรีดี" (พ.ศ. 2542) และรีบูต 2 ภาค ได้แก่ ' (พ.ศ. 2546) ซึ่งตามมาด้วยภาคต่อของตัวเองสามภาค และ "ปรินส์ออฟเปอร์เซีย" (พ.ศ. 2551)
เมคอัพ! เซเลอร์เซนชิ

เมคอัพ! เซเลอร์เซนชิ (; โรมาจิ: "Make Up! Sailor Senshi") เป็นภาพยนตร์ขนาดสั้น ความยาว 15 นาที เข้าฉายในประเทศญี่ปุ่นเมื่อวันที่ 5 ธันวาคม พ.ศ. 2536 พร้อมกับ เซเลอร์มูน R "สงครามปีศาจดอกไม้จากอวกาศ" และ หนักแน่นเข้าไว้ สึโยชิ ต่อมาได้ผลิตออกมาในรูปแบบ เลเซอร์ดิสก์ และวิดีโอ โดยเลเซอร์ดิสก์นั้นจะรวมไว้ในอีเว้นท์คอนเสิร์ต ดรีมมิ่งมูน ส่วนในฉบับดีวีดีจะรวมไว้ในแผ่นเดียวกับภาพยนตร์เซเลอร์มูน อาร์ และจะมีแผ่นพิเศษแถมให้เป็นเพลงเปิด-ปิด ของเซเลอร์มูนภาคจอเงิน และภาพการออกแบบตัวละครอีกด้วย
เนื้อเรื่อง.
สึคิโนะ อุซางิ และ อุซางิน้อย ที่ในอยู่ในร้านกาแฟ ได้ยินเด็กผู้หญิง 2 คน พูดถึงอัศวินเซเลอร์ ว่ามีความฉลาด เป็นผู้ดี แข็งแรง และเป็นหัวหน้าอัศวินเซเลอร์อุซางิก็พาลเข้าใจผิดว่าคิดเป็นตัวเองทั้งหมด แต่กลับเป็นอัศวินเซเลอร์ทั้ง 4 คน โดยหลังจากที่ 2 คน พูดก็จะเป็นเรื่องราวของอัศวินเซเลอร์แต่ละคน พร้อมเพลงอิมเมจที่เหล่าเซเลอร์ร้องเป็นเพลงธีมในแต่ละเรื่อง แต่แล้วอุซางิก็ไม่เห็นเด็กผู้หญิง 2 คน พูดถึงเซเลอร์มูน เลยเข้าไปพูดคุยกับเด็กผู้หญิง 2 คน แต่เด็กผู้หญิง 2 คน ไม่ค่อยชอบเซเลอร์มูน เพราะว่าติ้งต๊อง หลังจากนั้นเด็ก 2 คนนั้นก็จากไป อุซางิเลยร้องไห้เพราะไม่มีใครชอบเซเลอร์มูน
เพลง.
เพลงประกอบเรื่อง
 ขับร้องโดย อายะ ฮิซาคาวะ (ใช้ในธีมที่กล่าวถึง มิซูโนะ อามิ)
 ขับร้องโดย มิจิเอะ โทมิซาวะ (ใช้ในธีมที่กล่าวถึง ฮิโนะ เร)
 ขับร้องโดย เอมิ ชิโนฮาระ (ใช้ในธีมที่กล่าวถึง คิโนะ มาโคโตะ)
 ขับร้องโดย ริกะ ฟุคามิ (ใช้ในธีมที่กล่าวถึง ไอโนะ มินาโกะ)
 ขับร้องโดย โคโตโนะ มิตสึอิชิ และโทรุ ฟุรุยะ (ใช้ในธีมที่กล่าวถึง เจ้าหญิงเซเลนิตี้ และเจ้าชายเอนดิเมียน)
เพลงปิดเรื่อง
 ขับร้องโดย อัศวินเซเลอร์ (โคโตโนะ มิตสึอิชิ, อายะ ฮิซาคาวะ, มิจิเอะ โทมิซาวะ, เอมิ ชิโนฮาระ, ริกะ ฟุคามิ)
ดรีมมิ่งมูน.
งานสเปเชี่ยลอีเว้นท์ที่จัดขึ้นในวันที่ 25 ธันวาคม พ.ศ. 2536 เวลา 19.30-22.45 ที่มารุโนะอุจิ โตเอ เธียเตอร์ โดยงานนี้มีชื่อขึ้นว่า เซเลอร์มูนและคริสต์มาส โดยมีแขกรับเชิญซึ่งเป็นนักพาย์อัศวินเซเลอร์ 5 คน ได้แก่ โคโตโนะ มิตสึอิชิ, อายะ ฮิซาคาวะ, มิจิเอะ โทมิซาวะ, เอมิ ชิโนฮาระ และริกะ ฟุคามิ ซึ่งผู้มาร่วมงานมีถึงจำนวน 500 คน โดยในงานนั้นจะเป็นการพูดคุยเกี่ยวกับความทรงจำในวันคริสต์มาส มีการร้องเพลง พูดคุย แจกของรางวัล และร่วมกันชมภาพยนตร์เซเลอร์มูน อาร์กันอีกด้วยในท้ายงาน
ตำบลหวายเหนียว

หวายเหนียว เป็นตำบลหนึ่งในอำเภอท่ามะกา จังหวัดกาญจนบุรี
ประวัติ.
ตำบลหวายเหนียว ได้รับการจัดตั้งเป็นเทศบาลตามพระราชบัญญัติเปลี่ยนแปลงฐานะจากสุขาภิบาล เป็นเทศบาล พ.ศ. 2542 เมื่อวันที่ 25 พฤษภาคม 2542 และได้ประกาศในราชกิจจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542 ตั้งแต่อดีตนานมา ตำบลหวายเหนียวเป็นตำบลที่อยู่ติดแม่น้ำแม่กลอง ราษฎรมีอาชีพตัดไม้ และมีการล่องไม้ซุงมาพักอยู่บริเวณนี้ ซึ่งเป็นป่าหวายจำนวนมาก และเป็นหวายที่มีคุณภาพสามารถผูกท่อนซุงได้เป็นอย่างดี ชาวบ้านจึงเรียกและตั้งชื่อตำบลว่า “ตำบลหวายเหนียว”
ภูมิศาสตร์.
ภูมิประเทศ.
สภาพพื้นที่ส่วนใหญ่เป็นที่ราบลุ่มแม่กลอง โดยมีแม่น้ำแม่กลองไหลผ่านทางทิศตะวันออก มีลักษณะเป็นชุมชนศูนย์กลางเดียว ศูนย์กลางชุมชน ได้แก่ บริเวณวัดหวายเหนียว การตั้งบ้านเรือนของประชาชนจะอยู่เป็นกลุ่มบริเวณสองฝั่งถนนสายต่างๆ ได้แก่ ถนนสุขาภิบาล ซอย 1 และ ซอย 2 เป็นต้น บริเวณบ้านพักอาศัยที่หนาแน่น จะอยู่ด้านเหนือและด้านตะวันตกของวัดหวายเหนียว และกระจายตัวอยู่บริเวณสองฝั่งถนนสายย่อยๆ ที่เข้าสู่พื้นที่เกษตรกรรม
ประชากร.
จำนวนประชากรในมีประชากรทั้งสิ้น 6,010 คน และจำนวนหลังคาเรือน 414 หลังคาเรือน
เศรษฐกิจ.
ประชากรส่วนใหญ่ร้อยละ 80 ประกอบอาชีพเกษตรกรรม ได้แก่ การทำไร่ข้าวโพด ข้าว ข้าวโพด มันสำปะหลังและพืชผักสวนครัว นอกจากนี้ ประชากรร้อยละ 20 ประกอบอาชีพรับจ้างและบริการ โดยมีโรงงานอุตสาหกรรม 4 แห่ง คือ โรงงานเมทัลชีท ซีสเต็มส์, จำกัด โรงงานไทยเมทัลชีท โปรดักท์ จำกัด, โรงงานปุ๋ยท่ามะกา, โรงงานเมโทรไฟเบอร์ จำกัด
การคมนาคม.
จากกรุงเทพฯ สามารถใช้เส้นทางถนนเพชรเกษม และแยกเข้าถนนแสงชูโตเขตอำเภอบ้านโป่ง จังหวัดราชบุรี เดินตามเส้นทางถนนแสงชูโตบ้านโป่ง – กาญจนบุรี ผ่านเทศบาลตำบลลูกแก เทศบาลตำบลท่าไม้ และเทศบาลตำบลท่ามะกา แยกเข้าถนนสายท่ามะกา – ด่านมะขามเตี้ย บริเวณสี่แยกไฟแดง (ท่ามะกา) ข้ามสะพาน (แม่น้ำแม่กลอง) เข้าเขตตำบลหวายเหนียว รวมระยะทาง 90 กิโลเมตร เส้นทางเดินเป็นถนนมาตรฐานลาดยางตลอดเส้นทางภายในหมู่บ้าน
สถานที่สำคัญ.
อุทยานมัจฉาวังสังกะวาด.
สถานที่ : วัดหวายเหนียว ตำบลหวายเหนียว
รายละเอียด : อุทยานมัจฉาวังสังกะวาส อยู่ในบริเวณพื้นที่วัดหวายเหนียว ตำบลหวายเหนียว หากมาจากกรุงเทพฯไปตามทางหลวงหมายเลข 323 กิโลเมตรที่ 92–93 เข้าทางเดียวกับโบราณสถานพงตึก เมื่อลงจากสะพานจันทรุเบกษา เลี้ยวขวาตรงไปตามถนนเลียบแม่น้ำแม่กลองประมาณ 1.5 กิโลเมตร อุทยานแห่งนี้เป็นสถานที่พักผ่อนหย่อนใจของประชาชนทั่วไปที่นิยมมาให้อาหาร ปลา เวลากลางวันจะพบปลาตะเพียน ในเวลาหนึ่งทุ่มเป็นต้นไปจึงจะพบปลาสังกะวาสซึ่งนับวันจะหาดูได้ยาก นอกจากนี้ภายในวัดหวายเหนียวยังมีพิพิธภัณฑ์พื้นบ้านเปิดให้ชมตั้งแต่เวลา 08.00–18.00 น.
สิ่งก่อสร้างตกแต่ง

สิ่งก่อสร้างตกแต่ง หรือ ฟอลลีย์ (ภาษาอังกฤษ: Folly หรือ Eye-catcher) คือสิ่งก่อสร้างที่สร้างเฉพาะสำหรับการตกแต่งที่มิใช่สิ่งก่อสร้างที่สร้างขึ้นเพื่อการใช้สอยตามปกติ สิ่งก่อสร้างตกแต่งเริ่มมาจากการสร้างเพื่อเพิ่มความเด่นในการตกแต่งอุทยานหรือสวนแบบภูมิทัศน์ และมักจะเป็นสิ่งก่อสร้างที่สร้างขึ้นเพื่อความสนุก
ลักษณะ.
ลักษณะของสิ่งก่อสร้างตกแต่งไม่ค่อยกระจ่างแจ้งแต่มักจะมีคุณสมบัติอย่างใดอย่างหนึ่งดังนี้
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
เตอาโตร

Teatro เป็นภาษาอิตาลี แปลว่า "โรงละคร" คือวงดนตรีที่ตั้งขึ้น สังกัดโซนี บีเอ็มจี สมาชิกวง Teatro ได้แก่ Jeremiah James, Andrew Alexander, Simon Bailey และ Stephen Rahman-Hughes
ประวัติ.
Teatro คือวงดนตรีในแนวคิดความโดดเด่นด้านเสียงร้อง และภาพลักษณ์ที่ดีของสี่หนุ่ม ประกอบกับเสียงดนตรีคลาสสิกที่ไม่เหมือนใคร ไม่ว่าจะเป็นดนตรีแบบละครเวที ทุกอย่างล้วนเป็นส่วนของความสำเร็จของวง Teatro
ในฐานะวงดนตรีที่เน้นเสียงเป็นหลัก "Teatro" ได้ยกระดับเพลงประกอบละครธรรมดา สู่เพลงที่ได้รับความนิยมอย่างสูง อย่างเพลง "Maria" ที่สามารถดึงดูดผู้ชมได้มากมาย และบัตรที่จำหน่ายหมดในสหราชอาณาจักรเมื่อปีที่แล้ว
ไอว็อนต์ยูทูนีดมี

"ไอว็อนต์ยูทูนีดมี"  คือซิงเกิลที่ 4 และซิงเกิลสุดท้ายของเซลีน ดิออนจากอัลบั้ม "ออลเดอะเวย์... อะดิเคดออฟซอง" ออกจำหน่ายเมื่อวันที่ 15 กรกฎาคม พ.ศ. 2543 
"ไอว็อนต์ยูทูนีดมี" เป็นผลงานการประพันธ์ของ Diane Warren ผู้ประพันธ์เพลง "บีคอสยูเลิฟด์มี" และเพลงคลับรีมิกซ์สร้างสรรค์โดย Thunderpuss
มิวสิกวิดีโอที่ 2 ของเพลง "ไอว็อนต์ยูทูนีดมี" อำนวยการสร้างโดย Liz Friedlander และเผยแพร่เมื่อวันที่ 1 พฤษภาคม พ.ศ. 2543 ซึ่งได้บรรจุในดีวีดี รวมมิวสิกวิดีโอ "ออลเดอะเวย์... อะดิเคดออฟซองแอนด์วิดีโอ" มิวสิกวิดีโอแรกอำนวยการสร้างโดย Paul Hunter เมื่อเดือนกุมภาพันธ์ พ.ศ. 2543 แต่ไม่เคยเผยแพร่ 
เพลงนี้ขึ้นชาร์ตอันดับ 1 ในแคนาดา 1 สัปดาห์ และอันดับที่ 7 ในชาร์ตซิงเกิลเพลงแดนซ์ของสหรัฐอเมริกา และได้รับความนิยมในชาร์ตเพลงร่วมสมัย ได้อันดับที่ 12 "ไอว็อนต์ยูทูนีดมี" เป็น 1 ใน 40 อันดับแรกในชาร์ตของสวีเดน, อาร์เจนตินา และสวิตเซอร์แลนด์ ในแผ่นซิงเกิลที่สหรัฐอเมริกาวางจำหน่ายพร้อมกับ "แดตส์เดอะเวย์อิตอิส" และตามผลการรายงานของ Nielsen SoundScan ซิงเกิลนี้มียอดขายกว่า 58,000 แผ่นในสหรัฐอเมริกา
รูปแบบและรายชื่อเพลง.
ซิงเกิลซีดี 2 เพลง - (ยุโรป) 
ซิงเกิลซีดี 4 เพลง - (ยุโรป) 
ซิงเกิลซีดี 3 เพลง - (ญี่ปุ่น) 
ซิงเกิลซีดี 6 เพลง - (ญี่ปุ่น)
ซิงเกิลซีดี 4 เพลง - (สหรัฐอเมริกา)
เดอะเฟิสต์ไทม์เอเวอร์ไอซอว์ยัวร์เฟส

"เดอะเฟิสต์ไทม์เอเวอร์ไอซอว์ยัวร์เฟส" " คือเพลงแนวโฟล์คปี พ.ศ. 2500 เป็นผลงานการประพันธ์ของ อีวาน แม็กคอล เพื่อเพ็กกี ซีเจอร์ ภรรยาของเขา ในฉบับที่ได้รับความนิยมขับร้องโดย โรเบอร์ตา แฟลก เพลงนี้ปรากฏขึ้นครั้งแรกในอัลบั้ม "เฟิสต์เทก" ของโรเบอร์ตา ในปี พ.ศ. 2512 และเป็นเพลงที่ได้รับความนิยมอย่างกว้างขวางเมื่อเพลงนี้นำมาใช้ในการประกอบภาพยนตร์เรื่อง "เพลย์มิสตีฟอร์มี"  ที่กำกับและแสดงนำโดยคลินท์ อีสท์วูด ในปี พ.ศ. 2514 เพลงนี้ขึ้นชาร์ตเพลงยอดนิยม 100 เพลงของชาร์ตบิลบอร์ดและได้รับรางวัลแกรมมีในอีก 3 ปีถัดมา 
ฉบับของโรเบอร์ตานั้นช้ากว่า แต่ได้อรรถรสมากกว่า ทำให้คลินต์ อีสต์วูด (Clint Eastwood) ได้เลือกนำมาใช้ในภาพยนตร์เรื่อง "เพลย์มิสตีฟอร์มี" ระหว่างฉากรัก และเพื่อเป็นการเผยแพร่เพลงมากขึ้น ค่ายแอตแลนติก (Atlantic Records) ได้ย่อเพลงนี้ในฉบับความยาว 4 นาที และเผยแพร่ทางวิทยุ เพลงนี้ติดชาร์ตอันดับ 1 ในสหรัฐอเมริกานานกว่า 6 สัปดาห์ และอันดับ 14 ในสหราชอาณาจักร
ในฐานะของเพลงโฟล์คซอง "เดอะเฟิสต์ไทม์เอเวอร์ไอซอว์ยัวร์เฟส" ได้นำมาขับร้องใหม่โดยศิลปินหลายคน อาทิ Marianne Faithfull, Kingston Trio, the Chad Mitchell Trio-Mike Kobluk solo, Gordon Lightfoot, Bert Jansch, Maria Taylor, และ Peter, Paul and Mary และภายหลังจากฉบับของ Roberta เพลงนี้ได้นำมาร้องใหม่อีกมากมาย อาทิ ฉบับของ Johnny Cash, the Chi-Lites, Marcia Griffiths, Isaac Hayes, Bradley Joseph, Joanna Law, Alison Moyet, George Michael, Elvis Presley, the Stereophonics, Mel Tormé, Vanessa L. Williams, Cindytalk, Amanda Palmer, Christy Moore, Leona Lewis, และ Lauryn Hill เซลีน ดิออน ได้รับความนิยมในสหราชอาณาจักร เพลงนี้ยังได้นำมาปรับรูปแบบแจ็ซ โดย Rachel Z trio ในอัลบั้มชื่อเดียวกับเขาเอง เพลงนี้ยังได้เป็นเพลงพื้นฐานของดรัมและเบส โดย Teebee และ Future Prophecies
ฉบับเซลีน ดิออน.
"เดอะเฟิสต์ไทม์เอเวอร์ไอซอว์ยัวร์เฟส" คือซิงเกิลที่ 3 ของเซลีน ดิออนจากอัลบั้ม "ออลเดอะเวย์... อะดิเคดออฟซอง " 
เซลีน ได้แสดงเพลงนี้ในรายการโทรทัศน์พิเศษ "ออลเดอะเวย์... อะดิเคดออฟซอง" ซึ่งได้บรรจุในดีวีดีรวบรวมมิวสิกวิดีโอ "ออลเดอะเวย์... อะดีเคดออฟซองแอนด์วีดีโอ"
เพลงนี้ได้รับความนิยมอย่างมากในสหราชอาณาจักร โดยขึ้นชาร์ตอันดับที่ 19 และที่ 32 ในไอร์แลนด์
รูปแบบและรายชื่อเพลง.
 ซิงเกิลซีดีสามเพลง - (สหราชอาณาจักร)
 ซิงเกิลซีดีสามเพลง - (สหราชอาณาจักร)
ซิงเกิลเทปสองเพลง - (สหราชอาณาจักร)
ซิงเกิลวิทยุ (สหราชอาณาจักร)
วัดน้ำวน

วัดน้ำวน เป็นวัดรามัญเก่าแก่อายุกว่า 100 ปีตั้งอยู่ที่ตำบลบางเดื่อ อำเภอเมืองปทุมธานี จังหวัดปทุมธานี ที่ดินที่ตั้งวัดมีเนื้อที่ 9 ไร่ 3 งาน 84 ตารางวา
ในวัดมีเจดีย์ทรงรามัญ (ย่างกุ้ง) อุโบสถมีหงส์หน้าอุโบสถ หน้าวัดเป็นแหล่งอาศัยของพันธุ์ปลาต่าง ๆ มากมาย เช่น ปลาสวาย ปลากระแห กระมัง เป็นวัดที่มีชื่อเสียงเรื่องการประสานกระดูกที่หัก เป็นการรักษาแบบมอญและประคบสมุนไพร
วัดน้ำวนสร้างขึ้นเมื่อ พ.ศ. 2214 โดยชาวมอญในสมัยสุโขทัย ชื่อว่า สมิงรามัญ รามสิทธิ์ มีอาชีพล่องแพ นำซุงไม้สักมาขาย เกิดแพแตกตรงที่น้ำวนจึงสร้างวัดขึ้น แล้วให้ชื่อวัดว่า วัดน้ำวนรามสิทธิ์ ต่อมาได้มีการบูรณะใหม่ ให้ชื่อวัดว่า "วัดน้ำวน" ได้รับพระราชทานวิสุงคามสีมา เมื่อ พ.ศ. 2244 และเปิดสอนพระปริยัติธรรมตั้งแต่ พ.ศ. 2517